PERNIKAHAN DENGAN HAFIZ - NELYDIA SENROSE BERI BAYANGAN HARI INI?

Menerusi laman Instagram, pelaon Nelydia Senrose baru-baru ini telah memuatnaik foto bersama seorang lelaki dipercayai bakal suaminya yang dikenali Hafiz serta kapsyennya bagaikan memberi bayangan dia bakal menamatkan zaman gadisnya, hari ini (Sabtu - 6 April 2019).

Nelydia atau nama lengkapnya, Nik Zaris Nelydia Nik Sen, 24, dalam perkongsian itu menulis: "I shall see you tomorrow (hari ini) on our nikah day?", bagaikan menjawab persoalan mengenai hari bahagianya dengan jejaka pilihannya.

Gara-gara perkongsian itu, foto tersebut dihujani dengan ucapan tahniah daripada peminat dan pengikutnya. Malah rakan-rakan artis juga tidak ketinggalan meninggalkan komen mendoakan urusan bakal pengantin itu dipermudahkan.

Manakala kakaknya yang juga seorang pelakon iaitu Uqasha Senrose hanya meninggalkan emoji 'love' di ruangan komen. Foto beserta tanda pagar #myotherhafiznel itu menerima lebih 180,000 tanda suka dan lebih 2,200 komen.

Klik untuk gambar besar

Sementara itu, menerusi Twitter, Nelydia mengucapkan terima kasih di atas doa yang dikirimkan kepadanya dan menyifatkan detik itu sebagai sesuatu yang penuh emosi.

"Sungguh beremosi, banyak emosi perlu dikawal. Semuanya jadi satu. Terima kasih atas doa yang baik," tulis 'pelakon drama 'Cinta Tiada Ganti' itu'.

Meskipun enggan membuka mulut ketika ditanya mengenai perkara itu, kami difahamkan, majlis pernikahan pasangan itu akan berlangsung secara tertutup di sebuah lokasi di ibu negara, hari ini.

Spekulasi mengenai hari bahagia pelakon drama 'Encik Imam Eskpres' itu mula diperkatakan apabila Nelydia berkongsi gambar cincin di laman Twitternya, sekali gus memberi bayangan dia sudah dilamar ahli perniagaan itu, tahun lalu.

Desas-desus itu diperkuatkan lagi apabila Nelydia hadir bersama Hafiz ketika meraikan sambutan hari ulang tahun kelahiran Datuk Seri Siti Nurhaliza pada awal tahun ini.

Nelydia yang menjalin hubungan dengan Hafiz sejak April 2018 itu sebelum ini, memaklumkan dia sudah bersedia mendirikan rumah tangga selepas kembali dari menunaikan umrah di Tanah Suci Makkah, Disember lalu.

Dia juga tidak menyembunyikan kenyataan itu apabila membuat pengakuan bakal menamatkan zaman gadis menerusi perkongsian beberapa video sempena majlis parti bujang di laman sosialnya, awal bulan lalu.

www.myartis.com / Sumber & foto: Berita Harian, mStar & Instagram Nelydia Senrose

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PULANG MALAYSIA SEBAB RINDU PERGI KE BAZAR RAMADAN - AZHAR SULAIMAN 'PENING' DENGAN LEONA

Pelakon Azhar Sulaiman baru-baru telah berkongsi video anaknya, Kasih Iris Leona  itu kini berada di Malaysia untuk menyambut Ramadan bersama keluarga.

Dalam video tersebut, Azhar berkata, dia sendiri tidak faham kenapa anak gadisnya itu susah untuk 'melekat' di UK apabila dia senang-senang sahaja pulang ke Malaysia.

Turut kedengaran, Leona yang menyambung pengajian di United Kingdom, London itu memberitahu, dia rindukan suasana berpuasa di Malaysia, selain meluahkan hasratnya mahu ke bazar Ramadan menaiki motosikal.

"Saya nak pergi naik motor ke bazar Ramadan. Kena naik motor, saya tak nak naik kereta," katanya.

Klik untuk gambar besar

Perkongsian Azhar itu mendapat pelbagai reaksi daripada netizen yang terkejut apabila Leona yang baru saja berkongsikan gambar percutiannya di Iceland itu sudah berada di Malaysia.

Bukan itu sahaja, ada yang mengatakan Leona ulang alik dari UK ke Malaysia seperti Kuala Lumpur ke Johor sahaja, malah ibarat macam tiket bas.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKSI DUKUNG & PELUK WANITA BERTUDUNG - PEMINAT KECEWA DENGAN ZUL ARIFFIN

Pelakon Zul Ariffin baru-baru ini menerusi laman Instagram telah memuat naik sebuah video iklan dimana dia membawa watak sebagai pasangan kekasih bagi mempromosikan produk bengkung edisi istimewa Zul Ariffin.

Meliahta pada video berdurasi satu minit itu, Zul, 35, dilihat mesra berpelukan, berpegangan tangan selain dilihat mendukung wanita bertudung.

Bagaimanapun, aksi manja dan romantik  pelakon 'filem Sangkar' itu bersama seorang wanita telah menimbulkan rasa kurang senang dalam kalangan netizen yang menyifatkannya sebagai kurang manis untuk tontonan umum di media sosial.

Selain itu, iklan tersebut juga dianggap tidak sesuai dengan standard aktor berkenaan sebagai pelakon yang mempunyai kelas tersendiri.

Namun ada juga segelintir meluahkan rasa kecewa melihat penerima anugerah Pelakon Lelaki Terbaik, Festival Filem Malaysia (FFM) Ke-31 itu bermesra dengan wanita lain.

Klik untuk gambar besar

"Tak sesuai langsung imej bertudung tetapi peluk-peluk macam tu." - "Zul Ariffin tak kan la standard berlakon iklan macam tu je?

"Betul ke atau iklan sahaja? Kalau betul nak kahwin semoga dipermudahkan, tak boleh dah nak excited minat gila dengan Zul Ariffin.

"Aku serious tak jeles langsung dgn Zul Aripin. Cuma aku geli peluk-peluk dengan bawa image pakai tudung kau tu. Errrr tak kena. Marketing murahan," komen beberapa netizen.

Video berkenaan kini menerima lebih 90,000 tontonan dan 300 komen netizen.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HUBUNGAN DENGAN SHAHIR - ERRA TAK BERDOLAK-DALIK

"Jujur kami belum ada rancangan berkahwin. Saya berjanji kalau ada langkah seterusnya dengan dia, pasti akan diberitahu.

"Tapi andai belum lagi keluar daripada mulut saya mahupun Shahir, semua itu bersifat spekulasi. Kalau ada jodoh dengan dia, Alhamdulillah.

"Kalau sebaliknya, saya reda... Doakan yang terbaik," kata pelakon Erra Fazira yang menegaskan dirinya bukan hendak berdolak-dalik dalam soal hubungannya dengan penyanyi Shahir Zawawi.

Baru-baru ini, video berdurasi 16 minit yang dikongsi Erra bersama bekas juara Akademi Fantasia musim ke-8 (AF8) di laman sosial, gagal memberi jawapan pasti arah hubungan mereka.

Dilihat sekadar entri 'nakal' bertujuan menarik perhatian, baik Erra mahupun Shahir masing-masing tidak memberi jawapan pasti apakah hubungan mereka akan berakhir di jinjang pelamin.

Klik untuk gambar besar

Tampil berdua melalui aplikasi Instagram (IG) Live pada jam 9.18 malam, Erra dan Shahir yang ketika itu dipercayai sedang menikmati makan malam, meluahkan perasaan masing-masing berhubung gosip bercinta.

Erra menambah, dalam setiap hubungan romantis dirinya sentiasa serius dan mahukan kesudahan yang baik.

"Saya pun bukan muda lagi. Saya memang tak pernah menafikan berkawan dengan Shahir sejak lebih tiga tahun lalu," luahnya.

Ditanya sejauh mana hubungan antaranya dengan Shahir dan mengapa kelihatan seperti bermain tarik tali, Erra menjelaskan Shahir berniat mengahwininya tetapi belum sampai ke tahap bertemu keluarga untuk berbincang.

"Sebagai perempuan saya tak boleh berlebihan dalam hal ini. Bukan nak sorok atau main tarik tali. Memang tiada majlis merisik atau bertunang seperti yang didakwa sebelum ini. Shahir pun belum bertemu keluarga saya.

"Ramai yang salah anggap seperti saya ini hendak berahsia. Masalahnya jika saya seorang yang cakap lebih-lebih tidak manis, biarlah dia yang bercakap.

"Satu perkara lagi, saya bukan budak muda remaja yang perlu mengumumkan kepada orang ramai yang kami sedang bercinta.

"Biarlah ia berjalan mengikut percaturan yang Allah rancang. Tidak semua manusia dilahirkan sempurna. Bagaimanapun, saya selesa bersama Shahir kerana banyak ilmu yang saya tidak tahu, namun dia tahu dan ajar saya," jelasnya.

Sementara itu, Shahir memohon peminat terus berdoa agar hubungannya dengan Erra berakhir dengan penamat indah.

"Apabila keluar cerita saya dan keluarga datang beraya ke rumah Erra, ada pula yang anggap ada majlis lain membabitkan kami.

"Doa baik-baik untuk saya dan Erra. Saya belum tahu bila kami akan bernikah...Kalau Allah percepatkan itu baik," tuturnya.

Bagaimanapun, semakan mendapati video itu tidak boleh lagi ditonton pengikut Erra selepas dipercayai dipadam.

www.myartis.com / Sumber: Berita Harian & Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ISU GAS METANA - SUHAIMI SAAD PERSENDA VAKSIN TIDAK 'KEBAL', TETAP TERKENA

Semua sedia maklum mengenai insiden pencemaran dari pembuangan sisa toksik di Sungai Kim Kim, Pasir Gudang, Johor cukup kritikal sekarang ini. Ramai yang menjadi mangsa akibat terhidu gas beracun sehingga mengalami sesak nafas, muntah, pening dan loya. Kandungan gas metana yang terlalu tinggi dalam udara juga boleh membawa maut.

Dikala rakyat Malaysia sedang bimbang dengan situasi darurat tersebut, bekas penyanyi nasyid kumpulan In-Team, Suhaimi Saad sekali lagi mengeluarkan kenyataan penuh kontroversi.

Umum mengetahui kebanyakkan mangsa pencemaran gas beracun itu adalah pelajar sekolah, kata Suhaimi, sudah terbukti bahawa suntikan vaksin tidak dapat mengurangkan penyebaran penyakit.

Klik untuk gambar besar

Kenyataan itu sekali lagi mengundang kecaman netizen, mereka tidak faham mengapa Suhaimi terus hendak mencetuskan provokasi kerana bahan kimia tiada kaitan langsung dengan suntikan vaksin.

Pada mereka, Suhaimi sangat tidak sensitif dengan perasaan ahli keluarga mangsa yang terlibat dalam insiden di Pasir Gudang. Tidak elok untuk mengeluarkan kata-kata mengarut seperti itu dikala ramai yang sedang bersedih.

Kalau tiada perkara baik yang hendak diperkatakan, lebih baik diam. Sepatutnya dalam keadaan seperti ini, kita harus mendoakan keselamatan mereka yang terlibat dalam insiden tersebut.

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HIDAP KANSER TAHAP 1 - MAK JAH, SENYUM DALAM DERITA

"Lama tak jumpa Mak Jah, last kami bekerjasama masa 'shoot' telefilem Paku Di Dinding Hati versi 1st dalam tahun 2008. Mak Jah jadi jiran sekampung, aku budak kolej... *ok, tu citer lama. tak penting*

"Yang penting, selepas Mak Jah didiagnos mengidap kanser rahim stage 1 tahun lepas, dia tetap tabah. Cuma, itu lah, di usia 67, apa sangatlah kudratnya untuk terus berlakon. Tapi nak tak nak, dia perlu juga terus bekerja untuk tampung perbelanjaan rawatan dan beli ubat yang mahal.

"Mak Jah perlukan sekurang-kurangnya RM3,500 sebulan (kos ubat kanser saja sudah RM2,400 sebulan, belum lagi campur kos ubat untuk kencing manis dan darah tinggi). Pada mana-mana rakan produser dan pengarah yang perlukan khidmat Mak Jah, silakan.

Mak Jah dan Amirul

"Bukan minta simpati, tapi peluang dan ruang untuk Mak Jah terus berkarya. Tak dapat bagi watak utama pun takpe, janji job tak putus. Insya Allah, semoga dipermudahkan," demikian tulis Amirul Haswendy, seorang rakan kepada pelakon Maimunah Ahmad atau lebih dikenali sebagai Mak Jah, 68.

Untuk info, Mak jah pada bulan lalu telah mengesahkan yang dirinya mengidap kanser tahap 1.

"Ketika dapat tahu mengenai penyakit itu, saya mula tidak tentu arah, terkejut dan buntu. Namun, doktor memainkan peranan dengan memberi khidmat nasihat agar saya tidak tertekan.

"Mula dari saat itu, saya bergantung dengan ubat-ubatan sehingga kini. Alhamdulillah, dua tapak barah yang dikesan doktor sudah hilang dan tinggal satu lagi yang masih ada," ujar Mak Jah baru-baru inia.

Doa kita, moga Mak jah tabah menghadapi dugaan Allah.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ALMY NADIA DIGANGGU MAKHLUK HALUS LAGI?

Pelik tapi benar..!

Itulah yang berlaku terhadap pelakon Almy Nadia yang mendakwa wajahnya jadi bengkak dan menggerutu gara-gara terkena air kencing pontianak. Semuanya berlaku ketika dia sedang menjalani penggambaran drama Cinta Buat Emelda dan waktu habis melakonkan babak dikafan, tiba-tiba wajahnya jadi berubah.

"Ketika itu saya pun takut nak tengok muka sendiri. Sehinggakan, pengarahnya, Bob Ismail meminta saya berehat selama seminggu dan buat rawatan secara tradisional.

Kena ganggu lagi..??

"Selepas itu, saya terus ke Pulau Pinang untuk mendapatkan rawatan dan agak terkejut apabila ustazah yang merawat saya itu memberitahu muka saya terkena 'air kencing puntianak'.

"Mungkin ada benda yang saya tersilap kot ketika melakonkan babak tersebut," katanya dipetik sebagai berkata.

Tambah pelakon itu, ustazah yang merawatnya telah meminta dia berfikiran positif kerana menganggap mungkin kain kafan yang digunakan untuk adegan dalam drama itu kotor dan mempunyai hama.

Almy pernah menghitamkan tubuh untuk lakonan...

Namun seminggu kemudian, selepas Almy sekali lagi ditimpa perkara aneh apabila kakinya pula membengkak ketika menjalani penggambaran drama yang sama, dia akhirnya mendapatkan rawatan doktor di sebuah klinik.

"Saya tak tahulah, lepas satu, satu kejadian yang menimpa diri. Tetapi selepas mendapat rawatan di klinik, doktor berkata yang saya terlalu banyak bekerja dan terlalu lama berdiri dengan kasut tinggi. Alhamdulillah, sekarang ini saya rasa sihat sedikit," ujarnya.

Untuk info, Almy sebelum ini pernah diganggu makhluk halus tiga tahun lalu, namun keadaannya sudah pulih seperti sediakala.


RAKAM HULUR BANTUAN - ALHA ALFA PELIK EBIT LEW ORANG TERIMA, DIA DIKECAM

"Saya pelik juga, bila ustaz Ebit Lew kongsi dia tolong orang... ada program TV seperti Bersamamu bantu golongan susah itu boleh pula orang terima. Tapi bila saya kongsi, kena kecam pula.

"Saya kongsi itu pun untuk menarik ramai lagi orang untuk bantu golongan susah. Kalau saya buat senyap-senyap, kata saya tak pernah hulur bantuan pula. Nanti kata dah kaya... tayang kereta dan rumah tapi tak nak bantu orang

"Saya ada nampak beberapa artis yang muat naik status mengatakan jangan jadikan orang dalam kesusahan sebagai content di laman sosial. Ada juga netizen yang komen larang saya kongsi content sebegitu. Tapi niat saya kongsi bukan nak viral atau mengaibkan orang susah.

Klik untuk gambar besar

"Ia sekadar perkongsian biasa yang saya buat hari-hari. Secara tidak langsung, apa yang saya kongsikan itu memberi kesedaran kepada orang lain untuk turut bantu sesiapa yang memerlukan bantuan," ujar jurusolek artis Datuk Alha Alfa.

Baru-baru ini, Alha berkongsi video dia mengedarkan bantuan kepada Orang Kelainan Upaya (OKU) dan peniaga kecil di tepi jalan. Namun begitu tindakannya itu telah mengundang kurang rasa senang netizen di laman sosial.

Menyedari perkara itu, Alha menjelaskan tujuan dia memuat naik video tersebut bukan semata-mata sebaliknya memberi kesedaran kepada orang ramai.

Sebelum ini, Alfa memuat naik paparan skrin salah satu komen netizen yang memintanya untuk tidak merakam aksi memberi bantuan tersebut di laman sosial.

Biarpun berniat baik, namun tindakan Alha yang memaparkan wajah OKU itu hanya membuka aib dan memalukan keluarga individu itu.

Walaupun begitu, kecaman dan kritikan yang diterima tidak akan mematahkan semangat Alha untuk terus menghulurkan bantuan kepada golongan susah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAIM DANIEL BUAT LAPORAN POLIS, BERHUBUNG DAKWAAN TERLIBAT SOUL SCALPING & ILUMINATI

Baru-baru ini, dakwaan mengatakan penyanyi dan pelakon naim Daniel terlibat dalam upacara soul scalping dan menjadi pengikut ajaran iluminati. Susulan dakwaan yang diterbitkan menerusi sebuah akaun Instagram itu, Naim telah membuat laporan polis selepas perkara tersebut menjejaskan reputasi dan mengundang fitnah yang berpanjangan.

"World Peace Entertainment Sdn. Bhd. mengambil berat mengenai isu terhadap salah seorang artis kami, Naim Daniel berhubung kenyataan yang mengaitkan beliau dengan isu iluminati dan upacara 'Soul Scalping' pada 19 Januari 2022.

"Berikutan hal yang dilihat semakin serius, Naim Daniel memutuskan untuk membuat laporan polis di atas tuduhan yang agak berat sehingga menjejaskan reputasi serta fitnah yang berlarutan daripada pengikut-pengikut akaun Ilmu Eskatologi itu.

"Kami dari pihak World Peace Entertainment Sdn. Bhd. ingin menegaskan sebarang tuduhan yang berat akan diambil tindakan serta merta untuk memastikan fitnah seperti ini tidak berlaku lagi di masa hadapan," maklum kenyataan media yang dikirimkan pihak pengurusan Naim Daniel kepada Astro Gempak.

Dalam masa sama, pihak pengurusan Naim memaklumkan kecederaan yang dialami oleh pelantun lagu 'Sembah' itu disebabkan kemalangan ketika bermain papan luncur di Shah Alam baru-baru ini.

Klik untuk gambar besar

"Sehubungan dengan itu, kami bagi pihak Naim Daniel ingin menegaskan bahawa beliau mengalami kecederaan akibat bermain papan luncur di Seksyen 13, Shah Alam. Kemalangan yang berlaku telah mengakibatkan lebam di mata, kecederaan di tangan kiri dan sedikit luka ringan di muka.

"Lebam di mata beliau telah membangkitkan spekulasi di kalangan penganut teori konspirasi yang menyangka itu adalah perbuatan 'Soul Scalping' di satu halaman Instagram yang dinamakan sebagai Ilmu Eskatologi (@ilmu.eskatologi).

"Logo di topi Naim yang dimuatnaik di Instagram Story miliknya juga dijadikan sebagai bahan untuk menguatkan lagi konspirasi mereka sebagai pengikut dajjal," tambah kenyataan itu lagi.

Terdahulu pengarah Razaisyam Rashid meluahkan rasa kesal terhadap dakwaan pengguna media sosial menuduh Naim terlibat dalam gerakan iluminati. Malah, kata Razaisyam dia sendiri menjadi saksi kemalangan yang menimpa Naim dan merupakan individu yang menghantarnya ke hospital untuk mendapatkan rawatan lanjut.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RESEPSI DI REMBAU - AIDIL AZIZ & FASHA SANDHA JEMPUT 5,000 TETAMU

"Keluarga saya memang ramai, jadi inilah masa yang sesuai untuk jemput semua. Biarpun saya tahu jumlah itu sangat besar dan bukannya mudah untuk uruskan sebuah majlis besar. Tetapi saya harap semuanya dipermudahkan.

"Sebab itulah saya sudah buat persiapan lebih awal agar semuanya berjalan lancar," ujar pelakon Aidil Aziz yang akan mengadakan resepsi belah pengantin lelaki dengan tema tradisional.

Difahamkan, Aidil menjemput seramai 5,000 tetamu termasuk kaum keluarga, rakan-rakan serta wakil media bagi meraikan majlis resepsi perkahwinannya bersama Fasha Sandha, 35.

Aidil, 32, memberitahu persiapan majlis resepsi belahnya yang akan diadakan pada 6 April nanti di kampung halamannya di Rembau, Negeri Sembilan sudah pun siap sebanyak lebih 50 peratus.

Bagaimanapun, pasangan itu masih belum mendedahkan tarikh sebenar majlis pernikahan dan resepsi belah pengantin perempuan yang dijangka diadakan di kampung halaman Fasha di Perlis pada penghujung Mac ini.

Klik untuk gambar besar

Sementara itu, Fasha ketika diminta mengulas mengenai perkara itu menjelaskan, kesibukan kerja membuatkan dia tidak sempat menyelesaikan banyak perkara untuk majlis tersebut.

"Perancang perkahwinan memang ada tetapi untuk saya buat tempahan terutama makanan mengambil sedikit masa kerana saya seorang yang sangat cerewet. Saya mahukan makanan yang dihidang nanti sempurna dan sedap untuk tetamu.

"Ironinya ramai orang tidak ambil berat tentang hal ini tetapi makananlah yang menjadi elemen utama dalam sesebuah majlis," katanya yang mengikat tali pertunangan dengan Aidil dalam sebuah majlis tertutup pada 18 November tahun lalu.

Fasha sebelum ini pernah berkahwin dengan usahawan Rizal Ashram Ramli atau Jejai pada 27 April 2012, namun bercerai pada 20 Januari 2016. Hasil perkahwinan itu, mereka dikurniakan dua cahaya mata, Putra Rayfal Ramli, 5, dan Putri Raysha Jemaima, 4.

www.myartis.com / Sumber & foto: Kosmo, Instagram Aidil Aziz & Fasha Sandha

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELEPAS ISU CERAI - TULAR PULA LAPORAN POLIS TERHADAP MAK WAN LATAH KERANA LANGGAR KONTRAK

Baru-baru ini timbul pula episod baharu apabila tular laporan polis terhadap pelakon Mak Wan Latah kerana langgar kontrak, ketika terpalit isu diceraikan talak satu selepas tiga bulan berkahwin.

Menurut laporan tular itu, Mak Wan atau nama sebenarnya Halimatussa’diah Mohd Daud, 61, didakwa telah melanggar perjanjian dan menipu sebuah syarikat pengeluar produk makanan iaitu Tishas Food Manufacturing sehingga menyebabkan kerugian sebanyak RM2,500.

Dia dikatakan telah bersetuju untuk terlibat dalam sebuah iklan syarikat tersebut namun tidak hadir ketika hari penggambaran atas alasan terkena jangkitan C0V1D.

Laporan bertarikh 8 April itu menyebut kedua-dua pihak telah menandatangi perjanjian kerja yang dibuat pada 30 Mac 2022 dan bayaran wang 50 peratus sebelum mula bekerja telah dibuat.

Klik untuk gambar besar

"Selepas perbincangan, pelakon tersebut telah bersetuju dengan semua syarat. Pada 30 Mac 2022 semasa di pejabat, pelakon itu telah menandatangi perjanjian kerja.

"Pada 29 Mac pihak syarikat telah membuat bayaran 50 peratus secara atas talian. Pada 1 April pihak syarikat telah membuat pembayaran kali kedua," tulis laporan tersebut.

Bagaimanapun ketika hari penggambaran iaitu 2 April lalu, Mak Wan memaklumkan dia terkena jangikitan C0V1D dan menghantar bukti ujian saliva. Pihak Tishah kemudian meminta supaya Mak Wan memulangkan semula wang perjanjian kerja tersebut namun tidak menerima sebarang bayaran sehingga tarikh laporan dibuat.

"Sehingga sekarang pihak syarikat tidak menerima apa-apa bayaran dari pelakon itu. Pihak syarikat juga mendapat tahu dari bekas pembantu peribadi (PA) pelakon itu bahawa wang tersebut telah digunakan," menurut laporan itu.

Dalam satu hantaran di laman Twitter atas nama Tuo Bunkle, pelakon tersebut dikatakan sengaja memberi alasan sedangkan dia sebenarnya terlibat dengan sebuah penggambaran lain.

"Dah tandatangan kontrak. Hari kejadian buat alasan kena C0V1D. Rupa-rupanya tengah shooting di negeri lain. Bila call block semua nombor," seperti ditulis dalam laporan itu.

Mak Wan cuba dihubungi menerusi panggilan telefon dan aplikasi Whatsapp namun tidak berjawab.

Untuk makluman, Mak Wan berkahwin dengan Husain Dolah pada 22 Januari lalu di Pejabat Agama Islam Ipoh, Perak. Husain telah melefazkan cerai pada 21 April dalam kamar Hakim Syarie, Sabarudin Bidin di Mahkamah Rendah Syariah Kuala Pilah, Negeri Sembilan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'RINA' NAMA ANAK PEREMPUAN DURIANKIMCHI

Menerusi perkongsian di laman Instagram, personaliti media sosial yang popular menerusi saluran DurianKimchi, Ryzal Ibrahim telah memuat naik video sedang memangku anak perempuannya yang diberi nama 'Rina'.

Nama 'Rina' adalah hasil gabungan nama Ryzal dengan isterinya yang berasal dari Korea Selatan, Maryam You Narae.

"Assalamualaikum warahmatullah. Masya-Allah comelnya puteri kesayangan genggam erat jari ayahnya.

"Saya namakan puteri kami Rina (Rizal + Narae). Kalau Rizal Maryam jadi Rima, lari nurse dengar nama anak," tulis Ryzal.

Klik untuk gambar besar

KLIK VIDEO DIBAWAH INI UNTUK TONTON

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAMPIL LAGU RAYA BARU - WAK DOYOK KOMEN "LAGU SENDIRI NYANYI PUN 'TEMPUH' LARI", INI BALAS ALIFF SYUKRI

Usahawan kosmetik, Datuk Seri Aliff Syukri menerusi laman Instagram miliknya baru-baru ini ada berkongsi berkenaan dengan lagu Raya barunya dan perkongsiannya itu mendapat perhatian warganet.

Menurut Aliff, lagu berkenaan yang diberi judul 'Kelepuk Raya' itu akan dilancarkan dalam beberapa hari lagi dan dia berkongsi sedutan lagu berkenaan buat tatapan ramai.

"Siapa suka lagu raya "Kelepuk Raya"? Ni part coros (chorud) tau. Akan dikeluarkan lagi lima hari," tulis Aliff sebagai kapsyen.

Meninjau ke ruangan komen, ramai yang memberikan reaksi pelbagai, termasuk pelakon, pengacara dan ikon fesyen popular iaitu Wak Doyok yang memberikan reaksi humornya.

"Lagu sendiri nyanyi pun 'tempuh' lari Tok," tulis Wak Doyok dan kemudiannya dibalas Aliff Syukri 'awak janganlah pecahkan rahsia saya'.

Klik unuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INI JAWAB DAZRIN ISU VIDEO TULAR ADAM LEE BERGADUH DI KEDAI KARPET MILIKNYA

"Ramai yang tanya apa telah berlaku dan pelbagai spekulasi berterbangan. Pertama sekali, saya memang minta maaf tetapi saya tak sesuai untuk perjelaskan apa yang berlaku. Saya dan team tengah merangkakan satu kenyataan untuk kita pencerahan apa yang berlaku.Banyak sangat komen yang dilontarkan... pada saya, saya rasa ralat la.

"Sebab ini memang bukan, sebahagian daripada marketing. Sejujurnya, saya cakap Sweet dan Adam memang datang ke Alaqsa Carpets untuk mencari karpet dan melakukan sedikit ulasan untuk kami.Sebab itu memperjelaskan kenapa ada mikrofon di badannya. Tapi apa yang berlaku yang anda
tonton dalam video itu tak ada kena mengena langsung dengan marketing daripada kami," kata pelakon Dazrin Kamarudinyang tampil menegaskan apa yang terjadi itu bukanlah semata-mata gimik untuk promosi kedainya.

Sebelum ini, tular video memperlihatkan pertengkaran yang dipercayai antara pelakon Adam Lee dengan seorang lelaki di sebuah kedai karpet baru-baru ini.

Menurut Dazrin lagi, insiden pergaduhan itu juga berlaku selepas Adam dan isterinya yang juga pelakon, Sweet Qismina membuat reviu atau ulasan untuk kedai karpet tersebut, selain memaklumkan, pihaknya sudah memohon maaf kepada pasangan suamiisteri tersebut atas insiden yang tidak dingini.

Klik untuk gambar besar

"Kejadian itu berlaku selepas reviu dan selepas Sweet dan Adam sedang membeli karpet. Tapi untuk jelaskan lebih lanjut, saya tak boleh lakukan sekarang. Tapi Insya-Allah pencerahan itu atau penjelasan tentang apa yang berlaku akan dibuat tak lamalagi.

"Saya ingin memohon maaf kepada Sweet dan Adam atas kejadian yang tak diingini itu. Adam danSweet pun sudah memaafkan pihak kami. Kedua-dua belah pihak juga dalam keadaan baik," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAFIZ HAMIDUN SAHKAN JOY REVFA SOFIA BAKAL ISTERINYA

Teka-teki yang mengatakan pengasas kepada MERVE Group Holdings Berhad, Joy Revfa Sofia atau nama sebenarnya Siti Arifah Amin merupakan bakal isteri kepada penyanyi Hafiz Hamidun telah terjawab sudah apabila perkara itu disahkan oleh bekas anggota kumpulan nasyid UNIC itu.

Hafiz, 33, berkata yang beliau bakal menikahi wanita berstatus ibu tunggal berusia 30 tahun itu pada 1 Mei depan, bagaimanapun enggan mengulas dengan lebih lanjut mengenai bakal isterinya dan akan membuat sidang media pengumuman khas serta majlis bertunang pada 22 Mac ini.

Klik untuk gambar besar

"Insya-Allah, saya akan umumkan secara rasmi di majlis sidang media yang akan diadakan di Shah Alam. Lokasinya, saya akan umumkan nanti," katanya.

Menurut penyanyi lagu 'Jodoh Berdua' itu, dia dan bakal isterinya saling mengenali satu sama lain sejak dua bulan lalu.

"Perkenalan kami bermula sejak dua bulan lalu. Mungkin tidak terlalu lama, tetapi proses perkenalan antara kami akan diteruskan selepas bernikah," jelasnya.

Hafiz turut memaklumkan bahawa majlis persandingan akan berlangsung pada 1 Julai bersamaan 7 Syawal manakala satu lagi majlis di kampung sebelah pihak lelaki di Perak akan berlangsung pada 7 Julai.

Hafiz juga memohon agar peminat mendoakan yang terbaik buatnya dan bakal isteri sekaligus mengharapkan agar semuanya berjalan dengan lancar.

"Saya harap peminat akan mendoakan agar perjalanan rancangan saya berjalan dengan lancar," tuturnya.

Sumber: Harian Metro

Foto: Hafiz Hamidun IG & Siti Arifah Amin / Joy Revfa Sofia FB

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


NURLIYANA ENGGAN MOHON MAAF - HANEZ SURAYA AKHIRNYA AKUR

Selepas mengadakan sidang akhbar kelmarin dan meletopkan bom atom meminta isteri kekasihnya memohon maaf secara terbuka kerana mendakwa memalukan dia dan keluarga, Hanez Suraya semalam akhirnya mula berlembut.

Semuanya gara-gara Nurliyana yang juga isteri kepada teman lelakinya Romie Razin Adilha, 34, enggan memohon maaf mengenai isu perosak rumah tangga.

Klik gambar untuk size besar

Menurut Nurliyana, kenapa dia perlu meminta maaf. Sepatutnya, Hanez yang perlu memohon maaf kepadanya kerana Hanez sebelum ini pernah mencabar dan menaikkan kemarahannya seperti suruh serang, suruh tunjuk bukti, dakwa dia buat fitnah dan sebagainya.

"Saya marah kerana dia muat naik gambarnya bersama nak-anak saya. Saya masih isteri Romie, belum bercerai lagi. Itu hakikatnya. Apabila saya bersuara dan tampil dengan bukti, saya pula dipersalahkan. Saya tak kisah jika Hanez dan suami nak berkahwin, tapi biarlah kes penceraian kami selesai dulu," ujarnya dipetik sebagai berkata.

Seterusnya, Hanez yang ditemui pada sidang media teater Projek Kahwin di Dewan N'Dah Shah Alam, Selangor semalam enggan mengulas mengenai insiden itu lagi kerana bimbang perkara berkenaan akan menjadi bertambah besar dan disalahtafsirkan oleh pelbagai pihak.

"Terpulang kepada dia (Nurliyana) sama ada ingin memohon maaf atau pun tidak dan saya juga tidak bercadang untuk mengambil tindakan terhadapnya," katanya seolah sudah mula berlembut.

Hanez Suraya

Tambahnya, dia sentiasa terbuka untuk menyelesaikan kemelut tersebut tanpa melibatkan media selain bersedia bertemu dengan Nurliyana supaya salah faham berkenaan dapat diselesaikan.

"Pada tahap ini saya rasa tidak perlu menggunakan media untuk membuka aib dan ia patut diselesaikan secara tertutup.

"Saya bersedia untuk berjumpa dengan wanita berkenaan bagi menjelaskan situasi sebenar namun saya tidak boleh masuk campur tentang urusan rumah tangga mereka berdua," katanya yang ada membaca komen negatif daripada masyarakat selepas dia memberi kenyataan pada sidang akhbar yang diadakan.

"Saya tidak tertekan cuma sedih kerana orang yang tidak tahu situasi sebenar terus menghukum saya dengan kata-kata kurang enak.

Foto yang mencetuskan kemarahan Nurliyana

"Tetapi saya tidak kisah dengan pandangan itu kerana mungkin mereka masih belum memahami apa yang cuba saya sampaikan dan memaafkan mereka kerana menuduh saya dengan pelbagai perkataan negatif," ujarnya dipetik sebagai berkata kepada MStar Online.

X'TRA - GAMBAR HANEZ, KEKASIH & RAKAN DI BANGKOK

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


NORMAN & MEMEY BEBAS KHALWAT...

Norman Hakim dan bakal isterinya Memey Suhaiza akhirnya dibebaskan daripada pertuduhan berkhalwat. Kes tersebut yang hangat diperkatakan sejak tiga tahun lalu hingga menjadi punca penceraian antara Norman dan Abby Abadi bagaikan hadiah perkahwinan untuk Norman dan Memey.Keputusan tersebut diputuskan oleh Hakim Mahkamah Rendah Syariah Gombak Timur, Salehan Yatim kerana berpuas hati bahawa pihak pendakwaan telah gagal membuktikan prima facie terhadap pertuduhan yang dikenakan. Mereka didakwa berkhalwat di sebuah pejabat di Taman Keramat AU, pada 2008.Norman dan Memey yang hadir bersama pada pukul 9.30 pagi hari ini (Jumaat), menangis sebaik sahaja keputusan itu dibacakan."Tiada perasaan yang boleh digambarkan melainkan perasaan syukur kepada Allah," ujar Norman dan Memey ketika menjawap soalan media mengenai perasaan mereka berdua.Mereka baru-baru ini dikatakan akan melangsungkan perkahwinan pada bulan september di Crowne Plaza Mutiara, Kuala Lumpur dengan kos dan tajaan bernilai RM12 juta. Jika benar, ini menjadikan perkahwinan tersebut sebagai 'wedding of the year' dan perkahwinan paling mahal selepas Siti Nurhaliza.Imbas kembali kes yang hangat diperkatakan...Norman dan Memey lega selepas dibebaskan....


GAMBAR 'ANAK' STACY AF6

Siapa sangka, dalam usia yang masih muda, Stacy sudah bergelar 'ibu' kepada Bella Valentina yang berusia kira-kira satu bulan. Khabarnya, Bella diambil menjadi anak angkat kepada penyanyi kelahiran Akademi Fantasia 6 itu (AF6) kerana keluarganya amat susah dan memerlukan bantuan menjaga Bella.

Nampaknya, Stacy kini telah memasuki 'kelab ibu angkat' sebagaimana Umie Aida, Misha Omar dan segelintir artis lain yang prihatin. Syabas Stacy... moga Bella akan membesar dengan kasih sayang dan dapat menjalani kehidupan lebih baik sebagaimana 'ibunya' nanti.

Klik untuk imej besar...

Empat lagi gambar Bella selepas ini...


INFO SANA SINI - SINGLE SULUNG NAIM HELMI

Naim Helmi mungkin nama baru dalam industri hiburan tanahair, namun sudah hampir 12 tahun dia mengembara dalam dunia hiburan yang penuh cabaran ini. Bermula pada tahun 2001 bersama sebuah kumpulan nasyid FAR EAST, dan selepas itu menganggotai MIRWANA sebuah kumpulan pop vokal yang mengetengahkan lagu-lagu keTuhanan dan kerohanian.

Atas semangat dan cinta yang mendalam dalam bidang nyanyian, dia kini tampil dengan single sulungnya ‘Cukup Kau Untuk Ku’ secara solo hasil ciptaan komposer Kuncidemak. Projek khas yang diterbitkan oleh  GreenMango Entertainment ini merupakan suatu cabaran baginya mengekspresikan bakat dan identitinya secara individu dalam bidang nyanyian.

Ini kerana, ramai mengetahui Mirwana bukan suatu nama baru dalam industri hiburan tanahair. Mereka sering bekerjasama dengan penyanyi-penyanyi lain dalam lagu–lagu mereka seperti Aku Tanpa CintaMu (bersama Jay Jay) 2003, Tika Masanya (bersama Hujan) 2010, Manifestasi Cinta (bersama Fiq Mentor)  2010 dan Itu Ini Begitu Begini (bersama Altimet) 2012.

Tetapi pada tahun 2013 ini, anggota-anggota Mirwana melangkah setapak lagi untuk tampil secara individu apabila meraka akan menghasilkan projek khas masing-masing. Mirwana sendiri masih ada 2 single yang sudah siap pembikinannya cuma bila ia akan dikeluarkan belum lagi ditentukan tarikhnya.

Single ‘Cukup Kau Untuk Ku’ berkonsepkan pop dan Naim Helmi berharap agar penampilannya secara solo akan diterima ramai terutamanya peminat-peminat Mirwana sendiri yang selama ini banyak menyokongnya.

Untuk menonton video klip, sila klik di sini:


HARRIS ALIF & INTAN LADYANA UMUM 6 FEBRUARI 2021 TARIKH NIKAH MEREKA

Sebelum ini, timbul desas-desus mengatakan pasangan selebriti Harris Alif dan Intan Ladyana bakal berkahwin Mac depan. Dek kerana itu, ramai yang tertanya-tanya adakah ia benar.

Intan, 38, ketika ditanya berhubung desas-desus itu, bagaimanapun tidak mengiya atau manafikan pengkhabaran bakal berkahwin dengan kekasihnya, penyanyi, pelakon dan pengacara Harris, 21, dalam masa terdekat.

Kata Intan, dia akan berkongsi mengenai perkara berkenaan (perkahwinan) apabila tiba masanya. Ujar pelakon filem 'Jangan Pandang Belakang' ini, dia takkan merahsiakannya.

Terkini, segala-teka-teki akhirnya terjawab apabila pasangan yang berbeza usia 17 tahun ini mengumumkan bakal melangsungkan perkahwinan pada 6 Februari depan dalam satu sidang media yang diadakan sebentar tadi yang disiarkan di laman YouTube.

Klik untuk gambar besar

Menerusi sidang media itu, Intan turut memaklumkan perkahwinan mereka bakal ditaja oleh Ceres Jewel bernilai RM13.5 juta iaitu berupa barangan kemas, majlis pernikahan dan resepsi.

Tinggal sebulan sahaja majlis akan berlangsung, Harris berkata persiapan perkahwinan mereka sudah pun siap hampir 90 peratus memandangkan sudah membuat persiapan awal.

Dalam sama sama, Harris turut berkongsikan selepas sebulan ulang tahun kelahiran Intan, dia dan keluarga datang merisik pada Julai tahun lalu.

Selepas mula menyulam cinta sejak Mac tahun lalu, hubungan pasangan ini bakal berakhir ke jenjang pelamin. Memilih tarikh 6 Februari 2021 sebagai hari bahagia untuk pernikahan mereka, tentu sekali pasangan ini diulit kebahagiaan tidak terhingga.

Restu daripada kedua pihak keluarga juga termeterai. Meski jurang usia 17 tahun membezakan mereka, bukan alasan atau halangan untuk mengakhiri hubungan ke jenjang pelamin.

Benarlah kata pepatah, jodoh itu rahsia Allah. Harris dan Intan sudah ditakdirkan bersama. Apa-apa pun, kami doakan semoga semuanya dipermudahkan!

www.myartis.com / Sumber & foto: Rotikaya, Instagram  Hlive, Harris Alif & Intan Ladyana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BELUM TEMUI PENGGANTI" - EIZLAN YUSOF

"Saya berkawan dengan ramai wanita, namun belum jumpa yang istimewa," kata pelakon Datuk Eizlan Yusof, 45, yang memaklumkan bahawa beliau masih belum menemui pengganti setelah berpisah lebih setahun dengan bekas isteri, Vie Santie Harun.

Kata Eizlan, bukan bermaksud hatinya sudah tertutup, tetapi jadual kerja seharian yang padat menyebabkan beliau tiada masa mencari kekasih.

"Pada masa sama, saya juga sibuk dengan urusan kerja dan pengajian doktor falsafah di Universiti Utara Malaysia," jelasnya.

Pada masa sama, Eizlan berkata yang beliau langsung tidak berasa sunyi kerana mempunyai tiga cahaya mata iaitu Vie Zaara, 8, Zareef Yusof, 6, dan Vie Zaalia, 3, untuk sentiasa menghiburkan hatinya.

Menurut Eizlan, sekiranya tidak berkesempatan, beliau akan berhubung dengan anak-anak menerusi aplikasi WhatsApp.

"Pada masa lapang, saya menghabiskan masa bersama anak. Oleh kerana kerap berjumpa dengan anak, mereka tidak berasa kehilangan saya dan menganggap saya bekerja di luar.

"Setiap kali anak tiada di sisi, video mereka menjadi pengubat rindu sebelum tidur," ujarnya dipetik sebagai berkata.

Tambahnya lagi, beliau bersyukur tiada masalah berkaitan hak penjagaan anak dengan bekas isteri.

"Saya boleh jumpa anak pada bila-bila masa dan sentiasa mencari peluang untuk bersama mereka. Alhamdulillah, bekas isteri tidak pernah halang," katanya.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"SAYA TAK PERLU ADA PASANGAN HIDUP" - RAJA AZURA AKUI BAHAGIA BERSAMA ANAK-ANAK, TAK MALU DIPANGGIL JANDA

Pelakon dan pengacara Raja Azura, 49, yang sudah 12 tahun berstatus janda itu mengakui dirinya sedikit pun tidak terasa hati dengan gelaran dianggap kasar oleh segelintir ibu tunggal atau wanita yang bercerai itu.

Raja Azura sebelum ini pernah berkahwin dengan Adzmin Osman iaitu anak bekas Menteri Besar Kedah, Tan Sri Osman Aroff pada Mac 2001. Meski jodoh tidak panjang apabila bercerai pada 28 September 2010, mereka dikurniakan tiga cahaya mata iaitu Megat Muhammad Raziq, 20, Megat Luqman Hakim, 19, dan Puteri Mia Maizura, 17.

Menurut Raja Azura, baginya orang yang nak ada pasangan hidup baharu kerana inginkan kebahagiaan dan ekonomi (pendapatan) yang okey. Namun, buat dirinya sudah tentu dia bersyukur mempunyai ekonomi hidup yang baik.

"Saya bahagia dengan anak-anak. Saya tak perlu ada pasangan hidup. Untuk saya, Alhamdulillah ekonomi okey, rezeki masih ada dan anak-anak saya perlukan kasih sayang saya. Lagipun, saya ini terlalu sayangkan anak-anak. Nak tengok mereka sampai berjaya dan boleh berdikari atas kaki sendiri.

Klik untuk gambar besar

"Kemudian, barulah saya boleh fikir tentang diri sendiri. Malah, pada saya jodoh itu takkan lari mana-mana pun dan tak perlu risau. Allah kata sampai waktu Dia beri, pasti Dia akan beri. Kalau kata tak ada (jodoh), tak payah cari," tuturnya.

Mengaku sering ditanya mengenai pasangan hidup baharu, Raja Azura berkata dia sebenarnya sudah lali dengan soalan buka pintu hati untuk ikatan perkahwinan lain yang baginya sekarang sudah amat bahagia.

"Selalu orang tanya saya soalan itu (buka pintu hati). Pertama sekali saya nak tahu, sebenarnya dalam perkahwinan ini apa tujuannya? Apa misi sebenar nak teman hidup? Dan bagaimana pula dengan anak-anak?

"Adakah teman hidup boleh terima nanti? Lepas itu, nak kena kenal ipar-duai lagi yang kita pun tak tahu mereka suka atau tidak pada kita. Kalau kenal orang berduit, orang ingat kita nak tumpang harta adik-beradik dia pula.

"Jadi, benda-benda macam ini saya tak suka. Sebab pengalaman yang berlaku dalam hidup saya sudah cukup. Saya pernah berkahwin dan ada tiga anak. Alhamdulillah, syukur saya dapat besarkan mereka dari kecil," katanya.

Mengulas dirinya yang tidak kisah dipanggil janda, Raja Azura berkata memang realiti dia janda dan ibu tunggal. Jadi, tak ada beza pun. Ujarnya, apa pasti dia sentiasa menjaga adab dan tertib demi nama baik serta maruah keluarganya termasuk bekas bapa mentua.

"Saya tak ada masalah dengan panggilan janda itu. Dah memang betul pun janda. Bagi saya, yang penting kena sentiasa jaga adab, jaga tertib. Apatah lagi, kita tahu diri ibu tunggal, jadi memang kena jagalah adab dan tertib sebagai seorang janda dengan baik," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TUNAI UMRAH BERSAMA SUAMI - JULIANA EVANS RASA SEDIH TINGGAL ANAK

"Alhamdulillah kami akan menjadi tetamu Allah tahun ini untuk mengerjakan umrah. Mohon ampun semua jika ada salah silap," kata pengacara dan pelakon Che Puan Juliana Evans yang telah selamat berangkat ke tanah suci Makkah bagi menunaikan ibadah umrah bersama suaminya, Tengku Sharifuddin Shah semalam.

Menerusi entri di laman Instagram Stories miliknya, Juliana memohon maaf kepada semua pihak jika ada salah silap yang dilakukannya. Dalam pada itu, Juliana meluahkan rasa sedih kerana terpaksa meninggalkan anak perempuannya, Tengku Kamiliah Shariffuddin.

"Jangan terlampau rindu mama dan papa okey. Saya sayang awak sangat," tulis Juliana yang mendirikan rumah tangga bersama Tengku Shariffuddin Shah Tengku Sulaiman Shah Al-Hajj pada April 2017 dan dikurniakan seorang cahaya mata pada 13 Julai lalu.

Klik untuk gambar besar

www.myartis.com / Sumber & foto: Astro Gempak & Instagram Juliana Evans

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELLIE SURIATY KRITIK 'MAEL TOTEY' TAK CAPAI STANDARD - INI RESPON SYAHMI SAZLI

Semua sedia maklum, filem karya YouTuber terkenal, Syahmi Sazli iaitu 'Mael Totey The Movie' (MTTM) berjaya meraih kutipan sebanyak RM5 juta. Meskipun begitu, pelakon dan pengarah Ellie Suriaty Omar tampil mengatakan ianya tidak mencapai standard filem sebenar.

Ujarnya lagi, industri tidak boleh meletakkan 'Mael Totey The Movie' sebagai penanda aras untuk sesebuah karya kreatif. Katanya, filem tersebut masih belum mencapai tahap tekninal sesebuah penerbitan filem.

"Mael Totey ada follower yang ramai, berjuta... tetapi dalam industri kita ada banyak genre filem. Kita tidak boleh meletakkan 'Mael Totey' itu sebagai benchmark untuk karya kreatif yang sempurna.

"Kalau kita nak sebut daripada teknikal sebagai pembikin filem, ia tidak mencapai tetapi oleh kerana ia popular dan mempunyai peminat tersendiri sudah tentu dia berjaya," ujarnya.

'Mael Totey The Movie' merupakan sebuah filem bergenre komedi yang mengisahkan seorang pemuda lurus bendul bernama Mael yang berusaha mempelajari bahasa Inggeris demi memenuhi syarat gadis idamannya.

Klik untuk gambar besar

Sehingga kini, 'Mael Totey The Movie' telah memecahkan rekod apabila berjaya meraih kutipan sebanyak RM5 juta dalam tempoh 12 hari tayangan.

Berhubung kritikan Ellie, Syahmi selaku pengarah 'Mael Totey The Movie' tampil bersuara dengan berkata, dia tidak terasa hati atau terguris dengan kata-kata pelakon dan pengarah Ellie Suriaty Omar yang seakan mengkritik karyanya.

Menurut Syahmi, dia akui filem 'Mael Totey The Movie' menggunakan modal yang sedikit dan jenis kamera juga tidak seperti yang dipakai oleh kebanyakan pengarah atau produksi filem besar di luar sana.

"Ada betulnya juga apa diperkatakan. Saya tidak menggunakan kamera yang mahal dan canggih seperti filem lain, sebaliknya itulah yang saya selalu guna untuk kandungan YouTube saya.

"Tak mengapa, ini permulaan, saya akan buktikan dalam karya-karya saya akan datang. Saya ambil kata-kata itu secara positif,” katanya.

Jelas Syahmi lagi, biarpun begitu, terdapat beberapa pendirian yang perlu dia pertahan dan teruskan: "Dari segi teknikal ya saya akui, tapi bila dakwa bentuk karya itu sendiri tak capai standard filem, itu saya tak setuju.

"Bagi saya semua pengarah ada karya kreatif masing-masing. Jadi saya takkan ubah cara saya berkarya. Selain itu dakwaan mengatakan jumlah tontonan MTTM dipengaruhi populariti juga perlu dilihat dari sudut yang positif.

"Saya rasa popular itu perlu untuk pembikin filem. Kita nak jual filem mestilah kena ada followers, kena tahu siapa audience kita, apa yang mereka minat. Business is business," ujarnya.

www.myartis.com / Sumber & foto: Astro Gempak & mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADIK-BERADIK DALAM PEMULIHAN - LINDA RAFAR SEMAKIN KUAT SELEPAS 3 BULAN

"Syukur, selepas tiga bulan, saya semakin kuat dan mampu menjalani kehidupan harian seperti biasa. Saya pernah melalui dua pengalaman kehilangan orang tersayang iaitu pemergian anak dan juga ibu. Kedua-dua pengalaman ini membuatkan saya lebih dekat pada Allah. Saya sedar, apa yang ada di dunia ini hanyalah pinjaman sementara.

"Bila-bila masa saja Allah akan ambil semula insan yang kita sayangi, harta mahupun kelebihan yang ada pada diri," tutur penyanyi dan pelakon Linda Rafar yang akur dan reda dengan pemergian ibunya pada Januari lalu meskipun belum puas bermanja dan sedar perlu meneruskan hidup.

Namun begitu, kematian dua insan yang dicintainya mengajar Linda menerima Qada dan Qadar dengan hati terbuka. Dia kini lebih bersedia menghadapi segala kemungkinan yang akan berlaku.

Walaupun pahit menerima kenyataan ibunya sudah tiada. Ada perasaan 'puas' yang Linda rasakan. Dia puas kerana dapat menjaga ibunya sepanjang arwah uzur hinggalah hembusan nasfasnya yang terakhir.

Perasaan itu sama seperti ketika dia menjaga dan menguruskan anaknya, arwah Rezaimin Keifli atau Memen. Kehilangan itu pedih, namun tidak ada penyesalan kerana semuanya sudah dilaksanakan dengan baik.

Klik untuk gambar besar

"Seperti saya berada di sisi arwah Memen, menjaga dan menguruskannya kira-kira lima tahun lalu, begitu jugalah saya setia berada di sisi ibu sehingga nafas terakhir.

"Saya puas dapat menjaga mereka sendiri sehinggalah meninggal dunia. Walaupun sedih tetapi pada masa sama puas kerana dapat berbakti sebagai ibu untuk arwah anak dan menjalankan tanggungjawab anak terhadap arwah ibu,” katanya.

Kata Linda, sehingga kini adik-beradiknya masih berada dalam tempoh pemulihan. Mereka sedang mencari kekuatan untuk meneruskan kehidupan tanpa ibu di sisi. Ada juga dalam kalangan ahli keluarga yang mendapatkan khidmat perubatan Islam untuk memulihkan semangat.

Memahami perasaan itu, dia hanya mampu memberikan nasihat dan berkongsi kata-kata semangat, yang selebihnya adalah daripada diri mereka sendiri untuk bangkit semula.

"Saya faham perasaan kehilangan kerana sebelum ini pernah melalui ketika pemergian anak sendiri. Namun, saya hanya mampu memberikan nasihat dan kata semangat kepada mereka.

"Mungkin akan ambil masa sedikit tetapi saya yakin, mereka pasti mampu mencari kekuatan menjalani kehidupan dan menerima hakikat ibu sudah tiada," ujarnya.

Linda menjadi artis pertama yang memfailkan saman terhadap lebih 100 pengguna laman sosial yang menulis komen keterlaluan hingga memburukkan diri dan keluarganya berhubung isu fitnah sekumpulan jururawat di Hospital Shah Alam pada Disember lalu.

Impak daripada tindakan itu menyebabkan warganet semakin berhati-hati ketika meninggalkan komen di akaun media sosial kerana bimbang menerima nasib yang sama.

"Saya bersyukur kerana membuat pilihan tepat memfailkan saman berkenaan dan berjaya menyuntik kesedaran dalam kalangan selebriti serta warganet khususnya supaya lebih berhati-hati. Sudah tentu perkara ini menjadi satu perkembangan yang positif," jelasnya.

www.myartis.com / Sumber & foto: Harian Metro & Instagram Linda Rafar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"AMBIL 'CURI-CURI'... SEBAR TANPA USUL PERIKSA" - ANAK MAMAT KHALID

Baru-baru ini, foto pengarah filem, Mamat Khalid terbaring di katil hospital, tular hingga ada yang menyangka masalah jantung dihadapi membuatkan dirinya koma. Keluarga Mamat kesal dan kecewa dengan tindakan segelintir pelawat hospital yang sanggup menyelinap masuk ke wad Unit Rawatan Rapi (ICU) semata-mata untuk mengambil gambar pengarah 'Hantu Kak Limah' itu.

Malah individu-individu tidak bertanggungjawab itu berkongsi foto Mamat terbaring di hospital diiringi keterangan mengelirukan hingga tular. Tindakan itu menyebabkan ramai peminat Mamat menyangka dirinya kritikal. Isterinya, Hasmah Hassan berkata, perbuatan tidak beradab itu disedari menerusi rakaman kamera litar tertutup (CCTV) yang dikesan jururawat pada pagi Ahad lalu.

"Suami saya dimasukkan ke hospital pada petang Sabtu lalu dan sekitar awal pagi Ahad, ada lima individu yang kami tidak kenal menyelinap masuk ke dalam wad ICU yang menempatkan Mamat untuk mengambil gambarnya. Saya sangat kecewa dan marah kerana mereka masuk tanpa kebenaran keluarga dan curi-curi pula ambil gambar suami yang masih dalam rawatan. Mereka sangat tidak beradab dan saya anggap kurang ajar kerana tidak tahu adab melawat orang sakit. Apa yang mereka mahu hanya ambil gambar suami untuk ditularkan," tuturnya.

Menurut Hasmah yang mesra dengan panggilan Kak Intan, pelawat tidak bermoral berkenaan dianggap mahu menjadi jaguh untuk menunjuk kepada masyarakat luar betapa mereka adalah orang terawal yang dapat mengambil gambar pengarah tersebut dalam keadaan sakit.

"Dalam tempoh beberapa jam gambar diambil mereka tular dan talian telefon saya terus jadi sibuk seperti bursa saham. Saya tertekan hingga tekanan darah pun naik. Saya dan keluarga dalam musibah dan sepatutnya hormatlah perasaan kami. Malah, disebabkan gambar tular itu ramai orang ingat keadaan suami saya teruk," katanya.

Ditanya mengenai perkembangan terkini Mamat, Hasmah berkata, petang semalam suaminya sudah membuka mata ketika menerima kunjungan beberapa orang penerbit dari Kuala Lumpur yang datang melawat: "Dia juga ada menggerakkan kaki. Insya-Allah semuanya ok. Suami saya ini semangatnya kuat. Apapun, saya mewakili keluarga mengucapkan terima kasih kepada orang ramai yang juga peminat karya suami saya termasuk sahabat yang sentiasa mengutus doa".

Klik untuk gambar besar

Hasmah meminta orang ramai terus berdoa untuk Mamat supaya pulih dan diberi kesembuhan semula oleh Allah untuk meneruskan perjuangan seninya. Mamat atau nama sebenarnya, Mohamad Mohamad Khalid, 56, dimasukkan ke ICU di sebuah pusat rawatan di Ipoh, Perak, Sabtu lalu selepas mengadu sesak nafas.

Sementara itu, anak Mamat, Nor Sara berkata, dakwaan palsu bersandarkan apa yang dilihat tanpa kesahihan boleh mengundang andaian negatif, sedangkan ayahnya hanya direhatkan doktor: "Tengok gambar memang wajah dan tubuh ayah nampak bengkak. Tetapi itu berpunca daripada 'water retention' dan proses mengeluarkan air berlebihan dari badannya lancar.

"Tekanan darah dan buah pinggang papa okay... Ramai risau apabila gambar itu disebarkan di media sosial. Kami tiada niat berahsia. Ini kerana siapa yang tahu, tahulah. Lagi pun, papa yang meminta dihantar ke hospital selepas sesak nafas. Apatah lagi, sudah dua minggu dia mengadu tak sedap badan," jelasnya.

Nor Sara berkata, ayahnya diberi dos untuk tidur sepanjang ditempatkan di unit rawatan rapi (ICU) di sebuah pusat perubatan di Ipoh, Perak: "Ini penting supaya ayah boleh berehat. Tiada apa yang perlu dirisaukan, cuma akibat penyebaran gambar itu membuatkan situasi jadi tidak terkawal.

"Kami harap sesiapa saja hormatilah perasan pesakit dan keluarga. Saya cakap bukan sebab papa orang dikenali, ini demi pesakit lain juga kerana melawat orang sakit pun perlu ikut adab. Apatah lagi ambil gambar 'curi-curi' dan kemudian disebarkan tanpa usul periksa," ujarnya.

www.myartis.com / Sumber: Harian Metro & Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JANNA NICK TERIMA GANGGUAN - LELAKI HANTAR GAMBAR 'SIPUT SEDUT', DIEKORI SAMPAI KE RUMAH

"Sebagai seorang selebriti, terima gangguan serta godaan dari lelaki ini biasa, terpulang bagaimana kita hendak melaluinya. Jujur cakap kalau saya buka atau baca DM memang banyak benda pelik-pelik. Ada 'siput sedut' (alat sulit). Semua ada.

"Tapi terpulang kepada kita nak repost, nak tularkan atau sebagainya. Saya pula memilih untuk tidak mengendahkannya. Saya pernah diekori seorang lelaki yang menunggu di depan rumah saya dari jam 8 malam hingga 4 pagi.

"Rupanya lelaki yang selama ini DM saya dengan benda pelik berulang kali. Nasib baik selama ini saya tidak pernah berjalan seorang diri dan biasanya berdua atau ramai," kata pelakon dan pengacara Janna Nick yang mendedahkan dia menerima banyak gangguan berbaur lucah yang dihantar menerusi DM di akaun Instagram miliknya.

Menganggap ianya lumrah hidup sebagai selebriti, Janna berkata dia bersikap lebih matang serta mempedulikan perkara itu. Dalam pada itu, Janna mendedahkan dia pernah diganggu lelaki kurang siuman sehingga diekori sampai ke depan rumah.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK SYURGA AZMI SAAT SELAMAT DIKEBUMIKAN

Anak sulung kepada penyanyi Azmi Saat yang diberi nama Khairul Afnan telah selamat dikebumikan. Khabar tersebut dikongsikan oleh vokalis kumpulan Caliph Buskers ini menerusi Insta Stories miliknya.

Sebelum ini, Azmi, 34, dan isterinya, Nazira Muhammad, 35, yang teruja menimang cahaya mata pertama pada 27 September lalu selepas 10 tahun menanti, diuji apabila bayi lelaki mereka disahkan meninggal dunia hari ini.

Besar sungguh dugaan Azmi dan isteri... Semoga pasangan ini tabah menghadapinya. Al-Fatihah.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'KEKE CHALLENGE': "AJARAN ISLAM TAK IKUT, KESIAN TENGOK" - ADAM SHAHZ

"Serius Kiki Dance di luar negara kebanyakkan hanya orang awam yang buat. Tapi di Malaysia, personaliti, artis, influencer yang banyak buat.

"Nampak sangat mentaliti cetek. Sepatutnya tunjukkan teladan yang baik," kata pelakon Adam Shahz menerusi laman sosialnya.

Adam meluahkan pendapatnya bahawa trend tarian 'keke challenge' kebanyakkan dilakukan orang awam di negara luar dan bukan dalam kalangan selebriti seperti di negara ini.

Adam, 36, berkata, golongan selebriti sepatutnya menjadi contoh yang baik dan tidak mempunyai mentaliti cetek dengan terikut-ikut melakukan tarian tersebut.

Video tarian yang bermula dari negara Barat kini menjadi fenomena dan ikutan di media sosial semenjak minggu lalu.

Malah, trend yang menggunakan lagu single terbaru nyanyian Drake berjudul 'In My Feelings' ini kebanyakkan dilakukan anak-anak muda dan selebriti tempatan.

Pelakon yang popular menerusi drama 'Juvana' ini mengatakan masyarakat Malaysia jauh sekali mahu mengikuti ajaran Islam dan sunnah.

Menurut Adam, ada banyak lagi cara sekiranya seseorang itu mahukan perhatian namun tidak perlu mengikuti trend yang membahayakan.

"Ajaran Islam dan Sunnah tak ada pula cepat ikut. Buat jauh sekali. Saya pun bukan baik, cuma kesian tengok mentaliti orang kita.

"Ikut trend yang membahayakan. Banyak lagi cara lain sekiranya mahukan perhatian. Bayangkan jika apa yang anda lakukan memudaratkan orang lain," tulisnya.

Bagaimanapun, Adam menjelaskan status tersebut tidak ditujukan kepada sesiapa dan hanya untuk umum.

Bekas isteri Adam iaitu pelakon Fatin Afeefa juga salah seorang selebriti yang melakukan video tersebut.

Selain itu, antara selebriti yang turut serta melakukan cabaran itu adalah Irfan Haris, Hafidz Roshdi, Khai Bahar, Janna Nick, Siti Sarah, Elite dan ramai lagi.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ADIK DIDAKWA TAK BAYAR 'HUTANG' - ELFIRA 'DISERANG' GADIS

Semua sedia maklum mengenai pelakon Elfira Loy baru saja melangsungkan pertunangan dengan pengurus besar sebuah syarikat telekomunikasi, Faris K. Anuar.

Namun baru-baru ini, sekeping foto paparan skrin yang mendakwa adik kepada pelakon Elfira Loy iaitu Ezzrin Loy tidak membayar hutang telah tular di laman Twitter.

Netizen yang bernama Fariza Ismail (@farizaismailofficial) mendedahkan perkara terbabit di ruangan komen akaun Instagram milik Elfira.

Bulan lalu, viral di media sosial mengenai sekeping foto notis muflis yang tertera nama Elfira Loy, menimbulkan persoalan dari netizen adakah benar pelakon itu didakwa sudah bankrap.

Klik untuk gambar besar

Kemudian timbul satu cerita apabila seorang netizen mendakwa pelakon itu mencari kekasih yang boleh membayar hutangnya.

Dek kerana itu, gadis terbabit tampil berkata bahawa kini Elfira sudah boleh menyelesaikan segala hutang, termasuk yang dibuat oleh adiknya.

Dalam masa sama, gadis itu meminta Elfira mengingatkan adik lelakinya untuk membayar hutang yang telah dibuat bertahun lamanya, menurut gadis itu.

Gadis itu mendakwa adik lelaki Elfira boleh mengubahsuai kereta namun mengabaikan untuk membayar hutang. Dia telah meninggalkan komen di akaun Instagram pemuda itu, namun ia sering dipadamkan.

Dia juga mendakwa 'resit total bayaran' telah dihantar berulang kali. Bagaimanapun, masih belum ada sebarang maklumbalas dari Elfira mahupun adiknya berkenaan hutang yang dimaksudkan.

Komen-komen ini telah disalin ke Twitter dan menjadi viral. Sehingga kini ia sudah diretweet lebih 3,000 kali.

Mungkinkah terdapat salah faham dalam hal ini? Apa pun hal hutang memang sepatutnya diutamakan untuk dilangsaikan, terutamanya apabila kita boleh menggunakan wang kita untuk perkara-perkara berbentuk kehendak.

Bagaimanapun, setakat ini masih belum ada maklumbalas atau kenyataan lanjut dari Elfira mahupun adiknya mengenai hutang yang dimaksudkan oleh netizen itu. Kita nantikan saja.

www.myartis.com / Sumber: Astro Gempak, Rotikaya & Beauifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


18 FOTO - NADIA BRIAN SELAMAT BERTUNANG DENGAN MUIZZ NASRUDDIN

Tahniah kami diucapkan kepada pelakon Nadia Brian yang telah selamat bertunang dengan jejaka pilihan, Muizz Nasruddin hari ini dalam sebuah majlis tertutup dan Nadia turut mendedahkan bakal mendirikan rumah tangga pada 19 September depan.

Ibu kepada Muizz, Nona Suin, 59, telah menyarungkan cincin di jari manis Nadia atau nama sebenarnya Nadia Najwa Mohamed Rashidi, 28, sambil disaksikan ibunya, Husmarita Hussain, 49.

Dalam majlis tersebut, Nadia yang kelihatan anggun mengenakan persalinan berwarna ungu rekaan pereka fesyem Hatta Dolmat itu telah menerima lima dulang hantaran dan berbalas tujuh beserta sebentuk cincin.

Majlis yang diadakan secara sederhana bertemakan alam semula jadi itu berlangsung di sebuah hotel di Shah Alam, Selangor dan ia telah dihadiri oleh kaum keluarga, teman rapat dan kira-kira 300 tetamu.

Klik untuk gambar besar

Menurut Nadia, dia yakin Muizz merupakan pilihan yang tepat sebagai pasangan hidupnya kerana sifatnya yang bertoleransi.

"Dia seorang  lelaki yang baik dan bertanggungjawab. Sesungguhnya, saya berasa amat bertuah kerana mengenalinya. Dia juga amat memahami diri dan kerjaya saya sebagai pelakon," katanya.

Terdahulu, pelakon filem 'Ratu Kala Jengking' itu dan Muiz mula berkenalan selepas dipertemukan oleh rakan pelakon Ainul Aishah dua tahun lalu.

Pada Februari lalu, Nadia telah menerima lamaran Muiz atau nama sebenarnya Mu'izz Nasrddin yang merupakan pengurus akaun di sebuah syarikat teknologi maklumat itu dalam suasana romantik iaitu berlatarbelakangkan Menara Eiffel, Paris.

www.myartis.com / Sumber: Hlive, Astro Gempak, mStar, kosmo #MuizzxNadiaB, @ehmalaysia, @cosmopolitanmy & @hattadolmat_

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UPDATE: BULAN MADU YUSRY & LISA SURIHANI PART 4

UPDATE:
Lagi gambar-gambar bulan madu Yusry dan Lisa Surihani bagi yang masih belum jemu menatapnya. Bukan apa, perkahwinan mereka bolehlah dikatakan sebagai perkahwinan paling glamor dan paling dinanti berbanding artis-artis lain pada 2012.

Untuk info, bulan madu tersebut pastinya menelan belanja yang tinggi iaitu melebihi RM20,000 menggunakan wang sendiri tanpa tajaan mana-mana pihak.

Jom tengok..!

Lisa sempat masak untuk abang Yuci
klik untuk imej besar

Sorry... pasta je, nasi lemak takda..!

9 Februari - Masih bersalji tebal...

Salji di Mont Blanc

Chamonix Town Centre

Update pada 13 Mac 2012:

Update pada 14 Mac 2012: Milan

Update pada 15 Mac 2012: Museum in Bologna

Update pada 17 Mac 2012: Walking to Colloseum & ETC

Update pada 18 Mac 2012:  Piazza Dei Tribunali & centre obelisk at Piazza Navona

Update pada 19 Mac 2012:  Home sweet home

"Home sweet home" kata Yusry..

Update pada 20 Mac 2012:  Berakhirnya bulan madu. Tamat.

Lisa Surihani
hello dan assalamualaikum semua, alhamdulillah syukur Lisa dh pulang ke tanahair selepas bercuti dua minggu di Eropah. Lisa dan Yusry pergi Euro Trip dari Zurich - Gryon-Villars - Chamonix, France - Geneva - Milan - Bologna - Florence - Rome. di sana kami sewa kereta lepas tu drive ke sini sana. hanya dari geneva ke milan, kami ambil train selama 5 jam. satu pengalaman yg menarik, we had a lovely time. thank u all yang mendoakn yang baik2 buat kami. thank u for the support. we love u too. ceria selalu ya? ♥

VIDEO:

Gambar kredit: Yusry & Lisa instagram


WATIE TAK MAMPU BAYAR SAMAN: "TIADA LAGI PELUANG UNTUKNYA" - HANA ELITE

Bekas anggota kumpulan Elite, Hana sekali lagi telah memfailkan saman terhadap rakan kumpulannya, Watie Sadali, 41, berhubung kegagalan pelakon itu membayar ganti rugi berjumlah RM707,351.83 yang diperintahkan oleh Mahkamah Sesyen Selayang, dua tahun lalu sehingga kini.

Dalam permohonan itu, Hana memohon mahkamah mengeluarkan perintah waran tangkap sekiranya Watie selaku penghutang gagal hadir ke mahkamah bagi memberi penjelasan berkenaan kegagalannya membayar hutang berkenaan.

Menurut Watie yang turut ditemani suaminya, Zulkifli Daud atau lebih dikenali sebagai Joey ketika ditemui pemberita berkata, dia tidak membayar jumlah yang dituntut Hana kerana tidak berkemampuan.

"Saya tak mampu membayar jumlah tuntutan RM707,351.83 kerana tidak ada pendapatan tetap dan bukannya orang kaya," jelasnya ketika ditemui pemberita selepas prosiding yang dijalankan di dalam kamar Hakim Rasyihah Ghazali.

Semalam Watie hadir ke Mahkamah Sesyen Selayang dan memohon agar jumlah tuntutan dibuat Hana yang kini dikurangkan kerana dia tidak mampu melunaskan jumlah diminta.

Klik untuk gambar besar

Bagaimanapun, Hana tidak hadir ke prosiding itu dan diwakili peguam Tengku Nadiatul Hanim Tengku Mohamad Nasser.

Sebelum ini, Hana telah diisytihar muflis pada April 2013 kerana gagal menyelesaikan bayaran pinjaman bank sedangkan dalam masa yang sama, dia sendiri tidak mengetahui mengenai pinjaman tersebut.

Memetik kembali temu bual bersama Hana oleh Harian Metro, Hana sebelum ini ingin membantu Watie kerana terhimpit dengan kehidupan yang sukar ketika itu.

Atas dasar persahabatan, Hana bersetuju untuk pinjamkan nama dan membayar duit pendahuluan bagi membolehkan dia beli kereta (Toyota Wish).

Hana diiystihar muflis selepas Watie atau nama sebenanya Norwati Sadali tidak membayar ansuran bulanan kereta yang dibeli menggunakan nama Hana.

Pengisytiharan muflis akibat perbuatan sahabat sendiri antara perkara yang menjadi kemarahan Hana selepas dia gagal berjumpa anak-anaknya akibat disekat keluar negara.

Hana ketika dihubungi berkata, dia sudah dua tahun tidak bertemu dua anaknya iaitu Aaron Danial Mann, 16, dan Alayna Daniella Mann, 15, yang kini menetap di London.

"Kejadian itu bukan sahaja menyebabkan saya diisytiharkan muflis tetapi banyak masalah lain terpaksa saya tanggung!

"Banyak benda saya hilang dan paling buat saya sedih, sudah dua tahun saya tidak bertemu anak-anak kerana tidak boleh ke luar negara.

"Bayangkan perasaan saya sebagai seorang ibu yang tak dapat bertemu dengan anak-anak kerana kesalahan orang lain," katanya.

Mahkamah bagaimanapun menetapkan 11 Oktober depan untuk perbicaraan saman penghutang penghakiman membabitkan kedua-dua bekas anggota Elite itu.

Dalam pada itu, Hana berkata, tuntutan asal yang dibuatnya dua tahun lalu dianggarkan sekitar RM300,000 sahaja namun jumlah itu meningkat selepas ditafsirkan termasuk kadar faedah selepas dia memfailkan saman penghutang penghakiman pada 18 Mei lalu.

Dua anak Hana iaitu Alyasa dan Aaron

Kata Hana, Watie mengetahui mengenai jumlah asal tersebut namun dia berdegil untuk membayar yang membuatkan dia perlu menanggung akibatnya.

"Jika dia kata tidak tahu, ia tidak benar kerana bekas peguam saya ketika itu, SS Seelan sudah menyerahkan surat itu ke tangannya sendiri malah mereka berbincang kaedah untuk membayar ganti rugi itu.

"Tapi nampaknya Watie terus berdiam diri dan enggan menyelesaikan tuntutan yang sebelum ini hanya berjumlah lebih kurang RM300,000 sahaja.

"Atas kedegilannya untuk membayar dan jadilah jumlah itu mencapai RM700,000 kerana faedah dikenakan selama tempoh dua tahun," jelasnya.

Dalam pada itu, jelas Hana lagi, ruang untuk mereka berbincang juga sudah tertutup kerana Watie pernah diberi peluang berbuat demikian namun mensia-siakannya.

"Saya sudah serik! Tiada lagi peluang untuknya dan biarlah mahkamah sahaja yang putuskan," tuturnya.

www.myartis.com / Sumber: Harian Metro & mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


NOOR NABILA JAWAB ISU PADAM GAMBAR SUAMI: "JODOH KAMI MASIH KUAT... 'ARCHIVE' GAMBAR BERSAMA SEBAB MERAJUK"

Semua sedia mengetahui mengenai usahawan yang juga kakak kepada selebriti Noor Neelofa iaitu Noor Nabila Mohd Noor yang bertindak memadam gambar dengan suami, Engku Emran Engku Zainal Abidin di laman Instagram miliknya.

Disebabkan itu, timbul spekulasi mendakwa perkahwinan dibina pasangan itu sedang bermasalah. Berhubung tindakannya itu, Noor Nabila berkata, adat dalam berumah tangga ada pasang surut.

"Alhamdulillah, jodoh kami masih kuat. Kami masih bersama. Doakan kami. Cuma, saya padam gambar bersama suami sebab merajuk. Biasalah dalam perkahwinan ada turun naik. Waktu itu saya tengah geram. Saya tak buang pun gambar, tapi 'archive' saja. Macam tulah.

"Cuma bila kita jadi perhatian, perkara kecil pun menjadi besar. Padahal semua perempuan pun kalau gaduh perkara pertama dia akan buat (padam gambar). Saya merajuk lama tau," ujar Nabila yang dipetik sebagai berkata kepada Harian Metro.

Nabila menjelaskan hal tersebut ketika dia hadir bersama suami pada majlis perkahwinan pakar pelaburan saham, Datuk Dr Mohd Nazri Khan Adam Rasol Khan dan Datin Tuan Nor Ernie Rossmeris Tuan Zahari di sini, malam tadi.

Klik untuk gambar besar

Menurut Nabila yang mendirikan rumah tangga bersama Engku Emran pada 19 Mac tahun lalu, dia sedar akan implikasi atas tindakannya itu hingga menjadi bualan dan sorotan pihak media.

"Sebenarnya saya tahu implikasi itu. Macam Lofa dan keluarga bila dia menjadi perhatian, tempiasnya pun tetap kena pada saya juga. Saya sepatutnya berhati-hati. Tapi kita manusia, perempuan dan berjiwa lembut.

"Saya tak terkejut, tapi dapat rasa perkara ini dapat perhatian. Tapi sebab masa tu geram, jadi tak fikir. Kadang bila orang orang menilai, kita abaikan saja. Kita tak boleh puaskan hati semua orang," katanya.

Terdahulu, pada Julai lalu kisah rumah tangga pasangan ini menjadi teka-teki apabila Noor Nabila memadam semua foto di media sosial bersama suaminya. Namun, Noor Nabila memuat naik hantaran video di TikTok yang memaparkan suaminya sedang menjadi imam solat di rumah mereka, bulan lalu.

Kelibat Engku Emran dalam video itu jelas kelihatan ketika anak Noor Nabila, Jebat Jayden mengambil telefon bimbit yang digunakan untuk merakam aksinya sedang solat sebelum diletakkan di bahagian depan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEIRAS SEIRAMA - IKON ZIANA ZAIN MUNCUL JUARA, MENANG RM20,000

Seiras Seirama yang berlangsung malam tadi telah menyaksikan klon ikon Ziana Zain iaitu Azlina Aziz, 26, ditabalkan sebagai juara dan membawa pulang wang tunai RM20,000. Selain hadiah wang tunai, Azlina turut membawa pulang sebuah trofi sumbangan Astro.

Pada malam akhir itu, Azlina telah menyampaikan dua buah lagu pada pusingan pertama iaitu 'Tiada Kepastian' dan 'Sangkar Cinta' dan 'Senja Nan Merah' di pusingan kedua yang dinyanyikan bersama Aweera.

Selain Azlina, Mohamad Azri Abdullah, 28, dan Fazilah Asmar, 27 yang merupakan klon ikon Faizal Tahir dan Ella turut dipilih sebagai peserta top 3.

Klon Ziana itu turut menerima saingat hebat dari empat lagi finalis iaitu Nor Azri Zainuddin, 47, dan Ahmad Shukri Zakaria, 24, yang mewakili Ikon Jamal Abdillah dan Ikon Hafiz Suip.

Ikon Misha Omar dan Ikon Mas Idayu pula diwakili oleh Nor Amierazatyka Ayob, 21, dan Noor Hayati Selamat, 55, turut memberikan persaingan sengit dengan persembahan terbaik mereka.

Kesemua peserta diadili oleh tiga juri profesional iaitu, Datuk AC Mizal, Datuk Khadijah Ibrahim dan pengarah terkenal Mamat Khalid.

Program pertama mencari klon artis terkenal tanah air itu dihoskan oleh Datuk Aznil Haji Nawawi dan diadakan secara langsung dari Studio 1, Pusat Penyiaran Astro, Bukit Jalil.

Tahniah kami ucapkan buat Azlina yang mewakili ikon Ziana Zain.

Sumber: Astro

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


DIANA DEDAH KEHIDUPAN SEBENAR ANAK SENI: "BUKAN MAHU MENAGIH SIMPATI..."

Menerusi satu entri yang dimuatnaik di laman Instagram, pelakon Datin Diana Danielle telah tampil mempertahankan permohonan penggiat seni untuk kembali 'shooting' selepas terpaksa diberhentikan disebabkan penularan wabak Covid-19.

Menurut pelakon filem 'Magika' itu, anak seni bukan sahaja di kalangan artis malah yang berada di belakang tabir juga turut tergolong dan kini mereka sedang menghadapi fasa yang kritikal.

"Bukan semua dalam industri ni artis saja. Semua di belakang tabir juga anak seni. Minta fahami kenapa warga seni ni ada di antara kita yang memang struggle sungguh.  Bukan mahu menagih simpati atau meminta lebih dari yang sepatutnya, tapi saya juga kenal ramai krew yang memang 'freelancing' atau jika 'fulltime' di bawah satu produksi pun jika tak ada kerja tak ada bayaran.

"Bayaran contohnya rm10k tapi dipecahkan kepada 3 kali bayaran selama 3-4 bulan, ada yang gaji mereka pun hanya 3-4 ribu juga dipecahkan kepada 3 kali bayar, berapa sangat untuk mereka nak bertahan kalau lama tak kerja kan," tulisnya di Instagram (IG).

Klik untuk gambar besar

Dalam pada itu, isteri kepada pelakon Datuk Farid Kamil berharap agar dapat mencari jalan penyelesaian untuk membantu penggiat seni terus mencari pendapatan: "Dan jika lambat bayaran mereka tiada persatuan yang betul-betul mampu menangkan hak mereka. We are stuggling just like you all are too, we are in this together pun, bukan hanya di Malaysia tapi satu dunia.

"Jika tak dapat nak sambung shooting, apakah cara untuk pastikan mereka yang kerja dalam bidang ni tidak terus terumbang ambing dan langsung tiada pendapatan. Harap kita dapat cari solusinya bersama," tulisnya lagi.

Sebelum ini, Dr. Ahmad Ibrahim selaku Presiden Persatuan Filem Malaysia (FDAM) membuat permohonan kepada kerajaan supaya meluluskan para penggiat seni untuk kembali bekerja semula selepas beberapa ditangguh susulan penularan wabak ini.

www.myartis.com / Sumber & foto: Astro Gempak, Beautifulnara & Instagram Diana Danielle

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAYA KARIN BELI RUMAH BERJUTA RINGGIT DI LONDON

Fuhh... gila kentang betul bila melihat rumah Maya Karin di London yang bernilai jutaan ringgit ni. Bukan di London sahaja, malah di Malaysia pun sebenarnya Maya mempunyai banyak rumah dan hartanah contohnya di Damansara dan banyak lagi.

“Sebagai selebriti saya harus beringat. Hari ini orang minat dengan saya. Esok lusa apabila sudah tua mungkin orang akan lupakan saya. Jadi, ini adalah salah satu persiapan untuk masa depan saya. Malah, sekarang ini pun saya sudah menikmati pulangannya.

Gambar rumah Maya di London selepas ini - klik untuk imej besar...

“Setakat ini, saya menyewakan premis-presmis saya itu daripada RM2,000 sebulan sehinggalah RM10,000 sebulan. Kalau ada rezeki lebih saya akan beli lagi hartanah terutamanya premis kediaman untuk disewakan,” ujar Maya dipetik sebagai berkata tidak lama dahulu bila ditanya mengenai persiapan masa depannya.

Rumah Maya di London...


INFO - DUNIA TERSEMBUNYI: 'ZAPIN API MENGUJI KEKEBALAN PENARI'

Dalam misi menyelongkar warisan dan tradisi unik dunia, episod Dunia Tersembunyi Sabtu ini (17 januari) di TV3 akan memaparkan khazanah bumi Sumatera, Indonesia yang pada asalnya merupakan sebuah simbolik, kini bersifat sebuah persembahan iaitu Tari Zapin Api.

Kru penggambaran Dunia Tersembunyi telah mengembara ke Pulau Rupat, Daerah Bengkalis, Riau, Sumatera, Indonesia demi menyaksikan keistimewaan tarian tersebut.

Diperkenalkan menerusi pedagang Arab pada abad ke-18, zapin mula berkembang sebagai seni rakyat sekitar tahun 60an. Seni yang pernah terkubur sekitar tahun 40an, kini muncul hasil inisiatif anak jati Pulau Rupat, Mohd Nor Yan Chik.

Klik gambar untuk size besar

Antara keunikan tari Zapin Api ini adalah hanya penari lelaki dibenarkan menarikan tarian ini kerana cabaran fizikal yang harus ditempuh. Selain memerlukan fizikal yang kuat, elemen kerasukan turut diterapkan dalam seni ini agar penari diberi ‘kekebalan’ ketika menarikan zapin di atas bara api.

“Sukar untuk difahami dan diterjemah apabila menyaksikan tubuh si penari tidak sedikit pun cedera ketika zapin ditarikan di atas api. Namun, terselit pantang larang yang harus dipatuhi si penari dan pengendali acara zapin api bagi mengelak sebarang musibah,” demikian menurut Penerbit Dunia Tersembunyi, Mohd Raziff Zulkafli (Ajieb).

Penduduk Pulau Rupat merupakan antara taburan pendudukan tamadun Melayu. Malah, kepulauan Riau sendiri sentiasa tertulis dalam sejarah kegemilangan Tamadun Melayu. Oleh itu, pertuturan harian komuniti Melayu di Pulau Rupat sebenarnya tidak ubah seperti orang melayu Melaka.

Jangan lupa menyaksikan keunikan seni penuh mistik ini, saksikannya secara eksklusif di TV3 kerana segalanya bakal dipertontonkan kepada anda menerusi episod Tari Zapin Api dalam Dunia Tersembunyi, esok, jam 11.00 malam.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ZIZIE IZETTE UMUM TAMBAH ANAK ANGKAT, AKUI TIADA KEISTIMEWAAN ATAU GUNA KABEL

Pelakon Datin Seri Zizie Izette menerusi laman Instagram miliknya telah mengumumkan yang dia bakal mengambil seorang lagi anak angkat pada tahun depan, selepas membesarkan dua orang anak angkat beberapa tahun lalu. Zizie atau nama penuhnya Zizie Izette Abdul Samad, 42, berkata, dia dalam proses menguruskan pengambilan tersebut di Pejabat Kebajikan Masyarakat Gombak.

"Hari untuk uruskan dokumen pengambilan anak angkat di Pejabat Kebajikan Masyarakat Gombak. Baru la ada kelapangan. Sebelum ni mommy seorang ni sibuk mengandung dan beranak je tiga tahun berturut-turut. Tahun ni baru dapat relaks sikit. InsyaAllah tahun depan ada lagi seorang," katanya.

Dalam pada itu, Zizie berkata, dia melalui prosedur pengambilan anak angkat yang sama seperti dilalui orang awam yang lain: "Kepada yang bertanya, saya guna prosedur yang sama macam orang lain dan betul mengikut undang-undang. Kena beratur, ambil nombor, tunggu giliran, isi borang. Semuanya. Tiada keistimewaan atau guna kabel," tulisnya lagi.

Untuk makluman, Zizie mendirikan rumah tangga dengan Ahli Parlimen Kinabatangan, Datuk Seri Bung Moktar Radin pada Disember 2009. Hasil perkahwinan tersebut, mereka dikurniakan cahaya mata kembar lelaki iaitu Aadam Zac Izette dan Aaleph Zeke Izette, 3, dan seorang anak perempuan, Aalisa Belle Izette. Pasangan ini mempunyai dua orang anak angkat, Nayla Nurjenna, 4, dan Aaric Zayn Izette, 2.

Klik untuk gambar besar

www.myartis.com / Sumber & foto: mStar, Astro Gempak & Instagram Zizie Ezzete

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKEL ZAINAL, BEKAS GITARIS UKAYS DISAHKAN TERBUNUH AWAL TAHUN INI

Akel Zainal yang merupakan bekas gitaris kumpulan rock Ukays itu yang menyertai militan Daish di Syria disahkan terbunuh awal disahkan terbunuh awal tahun ini. Ketua Penolong Pengarah Bahagian Anti Pengganas (E8) Cawangan Khas Bukit Aman, Datuk Ayob Khan Mydin Pitchay berkata, berdasarkan maklumat diterima pihak polis, Wan Mohd Aquil Wan Zainal Abidin, 39, dan seorang lagi militan Daish, Mohd Rafi Udin, 53, maut dalam serangan udara Rusia di Syria pada Januari dan Mac lalu.

Menurutnya, turut terbunuh adalah isteri dan anak Akel berusia dua serta tiga tahun bersama seorang lagi militan Daish warga Belgium: "Kita menerima maklumat bahawa Akel terbunuh apabila rumahnya di Baghouz terkena serangan bom dari udara pada Mac lalu," katanya ketika dihubungi hari ini.

Mereka yang terbunuh itu adalah empat rakyat Malaysia bergelar pemimpin kanan kumpulan militan Daish. Mohd Rafi juga adalah bekas pengikut kanan Kumpulan Mujahidin Malaysia (KMM). Selain itu, dua lagi individu yang hanya dikenali sebagai Abu Gomez dan Abu Zar mempunyai peranan penting menyebarkan propaganda dan meneruskan usaha pengkaderan di Asia Tenggara.

Klik untuk gambar besar

www.myartis.com / Sumber: Harian Metro & mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERIMEJ BARU - FIRMAN AF2014 TUNAI NAZAR

Semua pasti mengenali bekas pelajar AF2014 iaitu Firman Bansir dengan imej rambutnya panjang paras bahu.

Tetapi baru-baru ini menerusi program realiti #JuaraParodi yang bersiaran Jumaat lalu, Firman telah tampil dengan penampilan baru iaitu dengan rambut yang lebih pendek dan kemas.

Menurut Firman, dia memotong rambutnya itu kerana ingin menunaikan nazarnya.

"Selepas selesainya program AF2014, saya sendiri telah bernazar untuk tampil dengan imej rambut pendek sekiranya saya muncul dengan album pertama.

"Alhamdulillah, album pertama saya berjudul Kau Yang Satu telah dilancarkan baru-baru ini dan saya telah menunaikan nazar saya dengan memotong rambut," ujar Firman dipetik sebagai berkata.

Menerusi album sulungnya itu, Firman tampil dengan enam buah lagu yang berkonsepkan modern rock dan pop.

"Saya bekerjasama dengan komposer seperti Datuk M. Nasir, Edry Abdul Halim, Omar K, Al Farabi Band dan Azlan & The Typewriter. Saya juga ada mencipta sebuah lagu dalam album saya yang berjudul Kau Yang Satu," jelasnya.

Bersyukur kerana buah tangan sulungnya kini muncul menemui peminat, Firman berharap agar semua pendengar muzik dapat menerima album pertamanya.

"Saya berharap agar kehadiran album sulung saya, Kau Yang Satu dapat diterima oleh peminat dan penggemar muzik di luar sana," katanya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BEREHAT DARI DUNIA SENI - SHUIB MAHU FOKUS ANAK-ANAK

Rutin harian pelawak Shuib Sepahtu kini berubah apatah lagi perlu menyesuaikan diri dengan tanggungjawab sebagai bapa tunggal kepada empat cahaya mata. Dek kerana itu, Shuib memberitahu dia mahu berehat seketika daripada dunia seni untuk memberi tumpuan kepada anak bongsunya, Ayash Affan.

"Sekarang, semuanya berubah termasuklah jadual harian saya termasuklah selepas Ayash Affan pulang ke rumah dan dia memerlukan penjagaan rapi memandangkan masih dalam tempoh pramatang. Berehat yang saya maksudnya bukannya berhenti tetapi tidak terlibat dengan sebarang program buat sementara waktu," katanya.

Dalam pada itu, Shuib sempat berseloroh akui pelik apabila dirinya kini bergelar bapa tunggal. Ujarnya lagi, buat masa ini dia mahu memberi fokus kepada anak-anak terlebih dahulu.

Klik untuk gambar besar

"Pelik pula dengan gelaran tersebut tetapi inilah yang saya jalani. Penggantungan anak-anak sekarang sudah beralih 100 peratus kepada saya sejak ibu mereka meninggal dunia.

"Jadi, untuk laksanakan semua ini, ada baiknya saya fokus dulu dengan keadaan di rumah bagi memastikan kehidupan dan pelajaran anak-anak terjaga," ujarnya.

Shuib kini menjaga empat orang cahaya mata iaitu Uwais Alqarni, 10, Dzahira Talita Zahra, 8, Ariq Matin, 6 dan Ayash selepas pemergiaan isteri tercinta Allahyarham Siti Sarah pada 9 Ogos lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


USAHA BERNIAGA DIPERLEKEHKAN - ZARA ZYA AKUI TAK MUDAH BERTAPAK

"Saya pelik... Jual gincu, orang kata bibir tak cantik pun nak jual gincu. Apabila jual kanta lekap, dituduh tiru bisnes orang lain. Apabila saya cuba jual produk pelangsingan badan, mereka kata saya sudah kurus, jadi tak payahlah menipu pelanggan.

"Saya tertanya-tanya, hina sangatkah saya berniaga? Bukan senang hendak menjadi peniaga. Orang mungkin ingat jadi artis ada laluan mudah dalam bisnes. Sedangkan saya bertahun-tahun cuba bertahan...  Buat semua kerja sampai membungkus dan mengepos sendiri barangan.

"Tak cukup itu, saya ditipu dan pernah produk tak laku biarpun promosi hari-hari... Semua saya sudah rasa," demikian tutur pelakon Zara Zya yang kesal segelintir netizen suka mencaci memperlekehkan usahanya berniaga.

Pelik dengan sikap itu, Zara menjelaskan, biarpun menjadi selebriti, laluan untuk dirinya bertapak dalam dunia perniagaan bukanlah mudah disangka.

Klik untuk gambar besar

Zara kesal segelintir netizen berfikiran sempit kononnya dia mengaut untung atas angin malah ada yang terang-terangan mengkritiknya di laman sosial.

Lebih mengejutkan, dakwa Zara, anggota keluarganya turut terkait dan dihina beberapa individu dalam komen yang dilayangkan. Dalam masa sama, Zara sedar karier lakonannya tidak menyerlah.

"Jika diikutkan, saya enggan beri kenyataan kerana terlalu sedih dan emosi. Namun, saya masih mahu kongsi dengan peminat apa yang dilalui sejak berniaga. Entah apa yang mereka sakit hati, saya pun tak faham. Lebih pelik ada yang sudah kaya dan berpengalaman dalam menjual produk, mengata saya.

"Sedangkan saya tak jual barang yang sama dengan dia. Saya fikir tak mampu bertahan sehingga tua dalam industri seni ini. Jadi, bermula dari sekarang, saya perlu mencari tapak (sumber pendapatan sampingan)," katanya.

www.myartis.com / Sumber: Berita Harian & Instagram Zara Zya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"CUKUP-CUKUPLAH PANDANG POPULARITI... MARUAH KAMI NAK CAMPAK MANA" - CHIWAN (TAICI)

"Kami tertanya tanya persembahan kami semua untuk penonton atau untuk juri??" itulah kata salah seorang ahli Taici iaitu Chiwan yang meluahkan rasa terkilan menerusi laman Instagram miliknya apabila kumpulannya itu tidak menerima sebarang HA daripada juri, sekaligus tersingkir daripada pertandingan Maharaja Lawak Mega 2021 (MLM 2021), semalam.

Dalam masa sama, Chiwan juga meminta juri bersikap adil dan tidak memandang kepada populariti peserta semata-mata. Menurut Chiwan, dia dan rakan seperjuangannya dalam kumpulan itu iaitu Ilham dan Tapai sedar bahawa persembahan mereka kurang mantap, namun masih dapat menghiburkan penonton.

"Pentas MLM adelah pentas keramat untuk semua pelawak di Malaysia ni.. Disinilah kami akan bermula untuk mencari tapak dalam industri lawak Malaysia.. Disini rumah kami dan disini juga kami mencari rezeki.. Kami bukan badut yang berada di atas pentas untuk memperbodohkan diri sendiri.. Dalam kami bertanding pentas ini juga adelah pentas untuk kami menghiburkan anda semua..

"Tiap-tiap minggu kami memerah otak mencari content untuk dipersembahkan diatas pentas.. Bile persembahan itu menjadi kami dipuji dan diangkat setinggi tingginya tapi bile tak menjadi kami ibarat pesalah yang menanti hukuman untuk dihentam.. Kalau ade kekurangan sila nyatakan ape kekurangan kami supaya boleh diperbaiki untuk menjadi lebih baik.. Nilai la kami sebagai anak seni yang berkarya di atas pentas bukannya menilai kami seperti orang yang tak tau ape itu komedi..

Klik untuk gambar besar

"Semua yang berada dia atas pentas tu adelah yang terpilih bukan random people.. Cukup-cukup la memandang popularity. Kami sedar kami kalah popularity tapi kami tau ape itu komedi.. Jadilah adil dalam menjuri. Untuk pertama kali dalam sejarah tiada HA dalam MLM.. Maruah kami nak campak mana?? Kami ibarat orang bodoh dekat atas pentas tu yang tak buat ape2 ke? THIS IS NONSENSE.

"Kami tak kata kami layak untuk dapat HA yang bnyak sekurang kurangnya berilah untuk effort yang kami dah berikan.. Persembahan kami tak hebat mana malam tadi tapi kami yakin and dapat dengar gelak tawa org dalam studio.. Kami tahu anda semua juri tapi bile datang tu enjoy the show bukan buat muka ketat..

"Kepada semua yang menyokong Taici. Kami ucapkan ribuan terima kasih kepada korang semua.. Maafkan kami untuk persembahan malam tadi jika ada kekurangan atau ada kata-kata yang mengguris hati mana-mana pihak.. Kami terima rezeki kami hanya sampai disini.. #taicimlm21 #maharajalawakmega2021 #rezekidariAllah," luah Chiwan lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 GAMBAR -  BIRTHDAY PERTAMA YAHAIRA LEANNE

Pejam celik... usia anak Lisa Surihani dan Yusry Abdul Halim, Yahaira Leanne sudah genap setahun pada jam 11.44 malam kelmarin (15 September)

Meraikan ulang tahun kelahiran Yahaira, Lisa dan Yusry menganggap kehadiran anak perempuan mereka bukan sekadar membawa rahmat, sebaliknya mengajar masing-masing pelbagai perkara baharu sebagai ibu bapa.

Si comel yang menjadi tanda cinta Yusry dan Lisa itu dilahirkan dengan berat 3.4 kilogram pada 15 September lalu di sebuah pusat perubatan di ibu kota.

"Anak tersayang kami, Yahaira Leanne Yusry, genap setahun 11.44 malam tadi. Tarikh hari ini menjadi kegemaran saya atas banyak sebab untuk diingati dalam hati.

"Syukur Alhamdulillah Ya Allah untuk rahmat dan restu istimewa yang hadir dengan kelahirannya. Saya dan suami belajar banyak versi benda baharu yang indah.

"Pada tarikh ini juga kami bagai diberi hidup semula sebagai ibu bapa. Melihat dia (Yahaira) membesar, ia fasa berbeza kami saban hari. Kami sayang kamu," kata Lisa di laman sosial Instagramnya.

Manakala Yusry pula turut menyusun ayat indah, menggambarkan keseronokan hidup mereka dengan kehadiran permata hati itu.

"Setahun lalu, jam 11.44 pm kamu (Yahaira) hadir dalam hidup kami dan mengubah segala-galanya. Kamu tidak dapat membayangkan keriangan dan keseronokan yang kami rasakan apabila melihat kamu membesar setiap hari.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

"Lesung pipit yang kelihatan ketika kamu senyum menjadi senyuman paling cantik saya lihat, sekalipun kamu belum ada gigi ketika itu.

"Ketawa kecil dan berdekit-dekit kamu semuanya menjadi memori indah dalam hidup saya. Sekarang, kamu sudah ada tiga batang gigi dan kami teruja menanti langkah pertama kamu untuk berjalan. Selamat hari lahir sayang. Kami sayang kamu," tulis Yusry.

Sementara itu, Lisa dan Yusry juga sejak kebelakangan ini agak terbuka untuk berkongsi wajah anak mereka di beberapa acara, termasuk sambutan Hari Raya Aidilfitri lalu. Sebelum itu, kedua-duanya berasakan terlalu awal untuk wajah anak mereka didedahkan kepada umum.

Sumber: Berita Harian
Foto: Lisa Surihani IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TERKINI - ADIRA SEDANG BERBADAN DUA?

Menerusi laman Instagram Dato Red, dia memuatnaik gambar serta kapsyen seolah isteri keduanya, Adira Suhaimi kini sedang mengandung.

Bagi menguatkan lagi dakwaan ini apabila komen di IG Adira, Dato Red telah meletakkan gambar botol susu menandakan bahawa mereka bakal menimang cahaya mata.

Dalam pada itu, melalui komen yang ditinggalkan di IG Dato Red dan Adira, ramai yang mengucapkan tahniah kepada mereka berdua.

Untuk makluman, Adira berkahwin dengan Dato Red atau nama sebenarnya Datuk Seri Adnan Abu pada Disember lalu di Songkhla, Thailand. Namun tarikh kahwin tidak diberitahu oleh mereka.

Bagaimanapun, sejauh mana kebenarannya kami belum pasti kerana hanya Adira dan suaminya sahaja yang boleh mengiyakan berita gembira tersebut.

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


NATASHA HUDSON KINI HAMIL ANAK KETIGA

Jika sebelum ini, Erin Malek dan Wawa Zainal hamil, kini giliran Natasha Hudson pula disahkan mengandung anak ketiganya bersama Carleed Khaza.

"Kini usia kandungan saya sudah memasuki usia lima bulan. Soal perancangan untuk menambah jumlah zuriat ini memang dirancang saya dan suami. Saya rasa di usia muda ini dan dengan kesihatan yang masih baik lebih baik digunakan untuk membesarkan lagi keluarga saya.

"Alhamdulillah keluarga kami juga banyak menolong jika tidak menang tangan atau terlalu sibuk dalam urusan anak. Selebihnya saya berserah dan tawakkal kepada Allah SWT dan semoga segala urusan kami sentiasa di permudahkan," ujar Natasha dipetik sebagai berkata.

Tahniah kami ucapkan!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SELEPAS DISOLATKAN, JENAZAH PENGARAH MAMAT KHALID SELAMAT DIKEBUMIKAN

Kira-kira pukul 2.26 petang tadi, jenazah Allahyarham Mamat Khalid, 58, telah pun selamat dikebumikan di Tanah Perkuburan Islam Wakaf Masjid Paloh.

Sebelum itu, jenazah pengarah tersohor ini disolatkan di Masjid Jamek Idris Iskandar Shah 1, Sungai Rokam dekat sini. Hadir pada majlis pengebumian tersebut ialah ahli keluarga dan waris terdekat.

Antara rakan selebriti yang memberi penghormatan terakhir termasuk Datuk Awie, Pekin Ibrahim, Zul Ariffin, Khir Rahman, dan ramai lagi turut hadir.

Pemergian Allahyarham meninggalkan isteri, Hasmah Hassan bersama lima orang anak iaitu tiga lelaki, Mohd Khalid Amen, Mohd Khalid Adam, Mohd Khalid Zaffa dan dua perempuan iaitu Sara dan Nurhassanah.

Minatnya terhadap muzik rock mengilhamkan beliau untuk menulis dan mengarah filem Rock pada tahun 2005 seterusnya menghasilkan francais filem 'Kampong Pisang' yang menambat hati peminat filem tanah air.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


25 GAMBAR - NIKAHKAN ANAK, AZIZ M. OSMAN RASA SEBAK

Pada hari Sabtu (30 September 2017), anak perempuan sulung penerbit dan pengarah Aziz M. Osman dengan bekas isterinya, Datin Nor Aliah Lee Abdullah iaitu Puteri Nur Asyiqin Aziz, 24, selamat bergelar isteri kepada anggota kumpulan Devotees, Adi Akmal Sehrom, 31.

Ketika majlis tersebut, Aziz akui dirinya rasa sebak saat menikahkan anak perempuannya dan perasaan itu biasa bagi seorang bapa untuk melepaskan anak kesayangannya memandangkan hubungan mereka akrab.

"Perasaan sebak hendak melepaskan anak kesayangan kepada orang lain memang perkara biasa bagi seorang bapa tambahan pula ini pengalaman kedua saya.

"Tetapi Alhamdulillah majlis pernikahan berjalan lancar dan saya sendiri menikahkan anak saya. Besar harapan saya agar dia dapat memulakan perjalanan hidupnya sebagai seorang isteri dengan baik selepas ini," katanya.

Difahamkan, Asyiqin dan Adi yang juga personaliti televisyen TV Al-Hijrah dinikahkan kira-kira pukul 10.40 pagi dengan sekali lafaz.

Klik untuk gambar besar

Pada upacara yang diadakan di kediaman ibu pengantin perempuan di Taman Tun Dr Ismail, Kuala Lumpur itu, pengantin lelaki menyerahkan mas kahwin RM300 manakala RM15,000 sebagai wang hantaran.

Adi juga turut menyerahkan tujuh dulang hantaran kepada Asyiqin manakala dibalas sembilan dulang daripada pihak pengantin perempuan.

Ditanya mengenai menantunya itu, Aziz menyifatkan Adi sebagai seorang lelaki yang budiman selain seorang yang mempunyai budi bahasa tinggi.

Kata Aziz lagi, dia kagum dengan keperibadian Adi kerana menantunya itu sentiasa bersikap positif dalam segala hal dilakukannya.

"Anak saya ini seorang yang sangat berdikari dan adakalanya panas baran tetapi Adi sentiasa tahu untuk menyejukkan hati Asyiqin dengan sikap-sikap positifnya.

"Sepanjang saya mengenalinya dia seorang yang penyabar dan sentiasa bercakap lembut malah tidak pernah menunjukkan reaksi wajah masam dan sentiasa tersenyum. Insya-Allah Adi mampu menjaga dan membimbing anak saya dengan baik," ujarnya.

Pasangan itu berkenalan sejak dua tahun lalu selepas diperkenalkan oleh sepupu Adi sebelum mengikat tali pertunangan pada September tahun lalu.

Adi dan Asyiqin telah diraikan dalam sebuah majlis kenduri yang diadakan di Putrajaya pada malam Sabtu manakala majlis menyambut tetamu pula diadakan di Sungai Buloh, 7 Oktober ini.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BERSYUKUR IBU BAPA SELAMAT - AG COCO ALU-ALUKAN BANTUAN

"Ibu menelefon saya dalam keadaan cemas dan memaklumkan, ketika bomba sampai, hampir separuh rumah pusaka berusia 85 tahun itu musnah dijilat api. Namun, saya bersyukur ibu dan bapa tidak mengalami apa-apa kecederaan.

"Jumlah kerugian dan punca kebakaran belum dapat dipastikan, namun boleh dikatakan tiada apa yang terselamat. Dua motosikal dan kereta yang diletakkan di bawah rumah turut terbakar dalam kejadian itu.

"Lebih menyedihkan, segala gambar kenangan dan dokumen penting juga tidak dapat diselamatkan. Bapa saya yang juga seorang pensyarah, gemar mengambil gambar, namun semua kenangan itu hilang begitu sahaja.

"Difahamkan, kertas jawapan peperiksaan pelajar bapa turut terbakar," kata gitaris kumpulan Hujan, AG Coco yang bersyukur ibu dan bapanya tidak mengalami sebarang kecederaan, meskipun kediaman keluarganya di Alor Setar, Kedah musnah dijilat api dalam kebakaran, tengah malam Jumaat lalu.

Klik untuk gambar besar

AG Coco atau nama sebenarnya, Mohd Hezry Mohd Hafidz, 34, berkata ketika kejadian sekitar jam 12 tengah malam itu, kedua-dua orang tuanya sedang bersiap-siap untuk masuk tidur apabila menyedari api mulai marak.

AG berkata, pada malam kejadian, ibu dan bapanya memilih untuk tidur di bilik hujung dalam kediaman yang yang mempunyai tujuh kamar itu.

"Ibu dan bapa biasanya akan bergilir-gilir tidur di bilik berlainan mengikut keselesaan mereka. Selepas kejadian, ibu tinggal bersama adiknya, manakala bapa masih menetap di kawasan berdekatan untuk memudahkannya menjalani rutin harian.

"Kami mengalu-alukan bantuan daripada orang ramai yang ingin meringankan beban kami sekeluarga dan mempercepatkan lagi proses pembinaan semula rumah,” kata AG.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AFIEQ SHAZWAN: "DAH TAK ADA RUMAH SEKARANG, SAYA & MAMA (NENEK) TERPAKSA TINGGALKAN..."

Penyanyi dan pelakon Afieq Shazwan, 24, menerusi laman Instagram Story miliknya telah memaklumkan dia sudah meninggalkan rumah didiami bersama neneknya, Puan Noor, 70, akibat situasi banjir yang semakin buruk di Klang, Selangor.

"Saya dah tak ada rumah sekarang. Saya dan mama (nenek) terpaksa tinggalkan rumah kami serta mencari tempat berteduh sementara kerana keadaan banjir yang membimbangkan," katanya.

Afieq sebelum ini menerusi beberapa hantaran di Instagram Story juga berkongsi keadaan di dalam rumahnya yang dinaiki air dan difahamkan berlaku sejak tengah malam lagi.

Dalam hantaran di Instagram, Afieq turut memperlihatkan dia sibuk mengemas barang di dalam biliknya yang dinaiki air paras buku lali ketika itu dan katanya, apa yang berlaku tidak pernah diduga.

Klik untuk gambar besar

"Saya tak pernah sangka akan alami perkara begini (banjir). Saya pun tak pernah terfikir dek akal yang bilik tidur saya akan jadi macam ini. Sedih, Allahu akhbar, besar kuasaMu ya Allah.

"Saya dan mama akhirnya terpaksa meninggalkan juga rumah kami kerana bimbang mama pun sudah berusia. Sejak semalam, saya puas pujuk dia untuk sama-sama ikut keluar atas sebab keselamatan," ujarnya.

Dalam pada itu, Afieq mohon doa semua buat dia dan neneknya termasuk semua mangsa-mangsa banjir lain yang berada di dalam keadaan lebih teruk dan terdesak.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FIZO OMAR LEPAS 'FMK': "SAYA MENAWARKAN SESIAPA YANG INGIN AMBIL ALIH"

"Berkaitan Fizo Mawar Restoren (FMK), selepas kami membuat pengumuman untuk menutup operasi pada 27 Oktober ini, rata-rata komen membuatkan saya terfikir sesuatu dan tergerak hati memandangkan kami membuat keputusan menamatkan operasi adalah muktamad.

"Apabila saya membaca komen, rata-rata meminta kami rebranding dan meneruskan perniagaan. Namun saya menghormati keputusan kedua-dua belah pihak. Komen yang membuatkan saya tersentuh hati apabila netizen mengatakan di mana mereka boleh menikmati tomyam, daging bakar. Resepi yang digunakan di FMK adalah resepi yang saya pelajari sendiri di Thailand dan Phuket.

"Begitu juga dengan saya, apabila suka dengan sesuatu restoran, saya akan berulang makan di sana. Jadi saya letakkan diri di tempat pelanggan. Jadi saya menawarkan sesiapa yang ingin mengambil alih FMK menggunakan nama baru. Saya akan menurunkan resepi kepada pengurusan yang baru. Saya memikirkan pelanggan.

Klik untuk gambar besar

"Sesiapa yang berminat boleh mesej saya secara peribadi secepat mungkin. Saya harap pengumuman ini menggembirakan terutama kepada pelanggan setia. Saya harap pengurusan baru boleh meneruskan perniagaan ini menggunakan menu, resepi yang sama dan menyambung rezeki," demikian jelas pelakon, pengacara dan usahawan Fizo Omar secara panjang lebar.

Membuat keputusan untuk menamatkan operasi perniagaan restoran yang diusahakan bersama bekas isteri, Mawar Karim, Fizo Omar menerusi Instagram terharu dengan respon netizen. Kebanyakannya rasa kecewa dengan keputusan tersebut dan mengharapkan atau ia kekal diteruskan.

Jelasnya, demi menjaga kepentingan kedua belah pihak, menamatkan Fizo Mawar Kitchen adalah muktamad, namun dia berbesar hati menawarkan kepada individu yang berminat mengambil alih perniagaan tersebut. Keputusan yang diambil nyata memberi pelbagai reaksi yang rata-rata gembira dengan kenyataan tersebut.

www.myartis.com / Sumber: Media Hiburan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::